CELEX: 52011PC0812
Language: hu
Date: 2011-11-30
Title: Javaslat A TANÁCS RENDELETE az Európai Atomenergia-közösségnek a „Horizont 2020” kutatási és innovációs keretprogramot kiegészítő kutatási és képzési programjáról (2014–2018)

|
			
		
		
		52011PC0812
		
			Javaslat A TANÁCS RENDELETE az Európai Atomenergia-közösségnek a „Horizont 2020” kutatási és innovációs keretprogramot kiegészítő kutatási és képzési programjáról (2014–2018) /* COM/2011/0812 végleges - 2011/0400 (NLE) */
			
				
		
		
			
			   	INDOKOLÁS
1.                      
A JAVASLAT HÁTTERE
Az Euratomnak e javaslat tárgyát képező
kutatási és keretprogramja (2014–2018) (a továbbiakban: Euratom-program) a
nukleáris energia (atommagfúzió és atommaghasadás) és a sugárvédelem területén
folytatott kutatásra vonatkozik. A javaslat a „Horizont 2020” kutatási és
innovációs keretprogram szerves részét képezi. Meghatározza a közvetlen és a
közvetett cselekvések átfogó költségvetését, kitűzi a K+F-tevékenységek
céljait, és rendelkezik a célok teljesítését támogató eszközökről. 
A javaslat egyetlen rendelet formáját ölti,
amely kiterjed a fenti területeken folytatott kutatási tevékenységek
végrehajtásának valamennyi vetületére, rögzíti a tudományos és technológiai
célkitűzéseket, és megfelelő szabályokat állapít meg a kutatószervezetek,
az egyetemek és az ipar részvételére vonatkozóan. A javaslat a
fúziósenergia-kutatási és ‑fejlesztési programra, az atommaghasadással és
a sugárvédelemmel összefüggő kutatási tevékenységekre, valamint a JRC
által a nukleáris biztonság és védelem területén végrehajtandó közvetett
cselekvésekre terjed ki.
A javaslat tehát a 2014–2018-as évekre
biztosítani fogja a nukleáris tudomány és technológia területén zajló uniós
finanszírozású kutatási és képzési tevékenységek folyamatosságát, és ezáltal –
az uniós hozzáadott érték maximalizálása érdekében – fenntartja a tagállami
tevékenységeket hatékonyan és eredményesen ösztönző és koordináló
jelenlegi programokat. 
A fenti prioritások támogatása révén az
Euratom-program (2014–2018) hozzá fog járulni a „Horizont 2020” kutatási és
innovációs keretprogramban kijelölt három stratégiai célkitűzés – kiváló
tudomány, ipari vezető szerep és társadalmi kihívások – teljesítését.
Ennek megfelelően összeköttetéseket és kapcsolódási felületeket kell
fenntartani az Euratom-program és a „Horizont 2020” keretprogram között.
A javasolt
Euratom-keretprogram egyértelműen kapcsolódik az Európa 2020 és az Energia
2020 stratégiában kitűzött célokhoz. A program a kereskedelmi hasznosítás
előtti és a politikai szempontból lényeges kutatás támogatása, valamint a
tudományos közösség és az ipar közötti technológiaátadás előmozdítása
révén hozzá fog járulni az „Innovatív Unió” kiemelt kezdeményezéshez. Az
Euratom-program számos területen hozzájárul a gazdasági növekedéshez és a foglalkoztatás
bővítéséhez azáltal, hogy valamennyi tevékenységében hangsúlyt helyez a
szakemberképzésre, növeli a meglévő nukleáris ipar versenyképességét, és –
kiemelten a fúziós energia területén – új, csúcstechnológiát képviselő
ágazatot hoz lére. 
Az Euratom-Szerződés a nukleáris
területre vonatkozó kutatási programok időtartamát öt évre korlátozza[1]. A javasolt jogi aktus tehát
2018 végéig marad hatályban. 
Az ITER külön határozat tárgyát képezi, mivel
e projekt finanszírozása a többéves pénzügyi kereten kívül történik,
összhangban „Az Európa 2020 stratégia költségvetése” című bizottsági
közleménnyel (COM(2011) 500, 2011.6.29.). 
Az Euratom-program (2014–2018) végrehajtása
egyetlen, a nukleáris kutatási tevékenységek végrehajtásához szükséges
rendelkezések összességét tartalmazó rendelet útján történik. Ez gyökeresen új
megközelítés az előző programozási időszakokhoz képest, az ebben
a rendeletben foglaltak ugyanis korábban négy különböző jogi aktus (a
keretprogramra, a közvetett cselekvésekre irányuló egyedi programra, illetve a
JRC közvetlen cselekvéseire vonatkozó három határozat, valamint a
vállalkozások, a kutatóközpontok és az egyetemek részvételére és a kutatási
eredmények terjesztésére vonatkozó rendelet) tárgyát képezték.
A rendelet az egyszerűsítés célkitűzését
azáltal is szolgálja, hogy a benne említett részvevői garanciaalap azonos
a „Horizont 2020” keretprograméval. 
Az Euratom-program (2014–2018) továbbá
jelentősen egyszerűsíti a finanszírozási szabályokat, és
felülvizsgált ellenőrzési stratégiát léptet életbe, ezzel is az általános
egyszerűsítés célkitűzését szolgálva. 
2.                      
AZ ÉRDEKELTEKKEL FOLYTATOTT KONZULTÁCIÓ
EREDMÉNYEI, HATÁSVIZSGÁLAT
Az Euratom-programra vonatkozó javaslat a
„Kihívásból lehetőség: az európai uniós kutatás- és innovációfinanszírozás
közös stratégiai kerete felé” című zöld könyv[2] alapján végzett széles
körű nyilvános konzultációra beérkezett válaszok messzemenő
figyelembevételével készült. További konzultációkra került sor azzal a céllal,
hogy a kormányokkal, valamint az ipar, a tudományos közösség és a civil
társadalom érdekeltjeinek széles körével – a nukleáris és nem nukleáris
kérdésekre egyaránt kitérve – megvitassák a most induló kutatási programban
rejlő energiaügyi kihívást. A Bizottság ezenkívül figyelembe vette a 2012–2013-as
Euratom-keretprogramra vonatkozó javaslatnak a Tanácsban, az Európai
Parlamentben, valamint az Európai Gazdasági és Szociális Bizottságban lezajlott
vitájából nyert eredményeket.
A javaslat egy alapos hatásvizsgálatra is
támaszkodik, amely az érdekelt felekkel folytatott konzultációkon, valamint
belső és külső értékeléseken alapul. Az értékelés tanúsága szerint a
nukleáris biztonsági kihívásokon és a nukleáris ismeretek európai visszaesésén
eredményesen lehet segíteni a tagállamok és a magánszféra kutatási
erőfeszítései, valamint a tudományágak és a technológiai ágazatok között
fennálló szinergiák kiaknázásával. Uniós szintű fellépéssel
megszilárdítható a nukleáris területet érintő kutatás és az innováció
keretszabályozása, és összehangolhatók a tagállamok kutatási
erőfeszítései, s ezáltal elkerülhető a munka megkettőzése,
kulcsfontosságú területeken fenntartható a kritikus tömeg, és a lehető
leghatásosabban használható fel a közfinanszírozás. Uniós szintű program
keretében ezenkívül vállalkozni lehet a fúziós energia jelentős
kockázattal járó, hosszú távú kutatási-fejlesztési programjára is: a kockázat
megoszlik, és olyan spektrum és méretgazdaságosság érhető el, amelyre
másképpen nem volna lehetőség.
3.                      
A JAVASLAT JOGI ELEMEI
A keretprogram jogalapja az Euratom-Szerződés
7. cikke. 
4.                      
KÖLTSÉGVETÉSI VONZATOK
A javaslat költségvetése folyó árakon
szerepel. A költségvetési, humán- és igazgatási erőforrásokat érintő
vonzatokat a javaslathoz csatolt pénzügyi kimutatás tartalmazza.
2011/0400 (NLE)
Javaslat
A TANÁCS RENDELETE
az Európai Atomenergia-közösségnek a
„Horizont 2020” kutatási és innovációs keretprogramot kiegészítő kutatási
és képzési programjáról (2014–2018)
AZ EURÓPAI UNIÓ TANÁCSA,
tekintettel az
Európai Atomenergia-közösséget létrehozó szerződésre (a továbbiakban:
Euratom-Szerződés) és különösen annak 7. cikke első bekezdésére,
tekintettel az Európai Bizottság javaslatára,
tekintettel az Európai Parlament véleményére[3],
tekintettel az Európai Gazdasági és Szociális
Bizottság véleményére[4],

mivel:
(1)              
Az Európai Atomenergia-közösség (a továbbiakban:
Közösség) egyik célkitűzése, hogy – többek között a tagállamokban
folytatott nukleáris kutatás előmozdítása és elősegítése, valamint
közösségi kutatási és képzési program végrehajtásával történő kiegészítése
révén – hozzájáruljon az életszínvonal emeléséhez a tagállamokban.
(2)              
A nukleáris kutatás a nukleáris biztonság, védelem
és sugárvédelem szintjének növelése révén hozzájárulhat a társadalmi és
gazdasági jóléthez és a környezeti fenntarthatósághoz. Ugyanilyen fontos a nukleáris
kutatás hozzájárulása az energiarendszer hosszú távú széntelenítésének
biztonságos, hatékony és zavartalan megvalósításához. 
(3)              
A nukleáris kutatás támogatása révén a Közösség
kutatási és képzési programja (a továbbiakban: Euratom-program) hozzá fog járulni
a […]-(je)i XX/XXXX/EU rendelettel[5]
létrehozott „Horizont 2020” kutatási és innovációs keretprogram (a
továbbiakban: „Horizont 2020” keretprogram) célkitűzéseinek eléréséhez, és
elő fogja mozdítani az Európa 2020 stratégia végrehajtását, valamint az
európai kutatási térség létrehozását és működését. 
(4)              
A nukleáris energia által az energiaellátásra és a
gazdasági fejlődésre potenciálisan gyakorolt hatás mellett a súlyos
nukleáris szerencsétlenségek veszélyt jelenthetnek az emberi egészségre. Ezért
az Euratom kutatási és képzési programban a lehető legnagyobb figyelmet
kell fordítani a nukleáris biztonságra és – adott esetben – a biztonsági
szempontokra.
(5)              
Mivel minden tagállam rendelkezik nukleáris
létesítménnyel vagy (különösen orvosi célokra) felhasznál radioaktív anyagokat,
2008. december 2-i következtetéseiben a Tanács elismerte[6] a nukleáris területhez tartozó
készségek iránti folyamatos igényt, melynek különösen a kutatáshoz kapcsolódó,
közösségi szinten összehangolt megfelelő oktatással és képzéssel kell
eleget tenni. 
(6)              
A Közösség az ITER projekt közös megvalósítása
érdekében az ITER Nemzetközi Fúziósenergia-fejlesztési Szervezete
létrehozásáról szóló megállapodás[7]
aláírásával vállalta, hogy részt vesz az ITER megépítésében és majdani
üzemében. A Közösség hozzájárulásának irányítása a 2007. március 27-i tanácsi
határozattal[8]
létrehozott Fúziósenergia-fejlesztési és ITER Európai Közös Vállalkozás (a
továbbiakban: Fusion for Energy) révén történik. A Fusion for Energy
tevékenységét – beleértve az ITER-ét is – külön jogi aktus szabályozza.
(7)              
Ahhoz, hogy a magfúzió hitelt érdemlő megoldás
legyen a tömeges energiatermelésre, először is arra van szükség, hogy az
ITER sikeresen és határidőre megépüljön és üzembe álljon. Másodszor pedig
olyan ambiciózus, de teljesíthető útitervet kell kijelölni, amely 2050‑re
elvezet az energiatermelésig. E kritériumok teljesítéséhez új irányt kell adni
az európai magfúziós programnak. Nagyobb hangsúlyt kell helyezni az ITER-t
támogató tevékenységekre. Ezen ésszerűsítés közben nem szabad kockára
tenni a fúziós energia tudományos közösségében Európa által betöltött
vezető szerepet. 
(8)              
A Közös Kutatóközpontnak (JRC) továbbra is a
felhasználó igényeire szabott független tudományos és technológiai támogatást
kell biztosítania a közösségi szakpolitikák megfogalmazásához, kialakításához,
végrehajtásához és nyomon követéséhez, különösen a nukleáris biztonsági és
védelmi kutatás és képzés területén.
(9)              
A Közös Kutatóközpontnak továbbra is
kiegészítő forrásokat kell létrehoznia versenyorientált tevékenységek
révén, beleértve az Euratom-program közvetett cselekvéseiben való részvételt, a
harmadik felekkel folytatott munkát és – csekélyebb mértékben – a szellemi
tulajdon kiaknázását is.
(10)          
Noha mindegyik tagállam maga dönthet arról, hogy a
nukleáris energiát hasznosítja-e vagy sem, az Uniónak az a szerepe, hogy –
valamennyi tagállama érdekében – keretet alakítson ki az atommag-hasadási
technológiákról közösen folytatott, több területet érintő kutatás,
tudáslétrehozás és tudásmegőrzés támogatására, különös tekintettel a
biztonságra, a védelemre, a sugárvédelemre és a nonproliferációra. Ehhez
független tudományos eredményekre van szükség, a JRC hozzájárulása pedig
kulcsfontosságú ezen a területen. A Bizottság „Az Európa 2020 stratégia kiemelt
kezdeményezése: Innovatív Unió” című közleményében[9] ezt elismerte, és szándékát
fejezte ki, hogy a politikai döntéshozatal tudományos alapjait a JRC révén
megerősítse. A JRC e kihívásnak azzal kíván eleget tenni, hogy a nukleáris
biztonságot és védelmet érintő kutatási tevékenységét az Unió politikai
prioritásaira összpontosítja.
(11)          
A kutatás és a társadalom közötti kapcsolat
elmélyítése és a tudományba vetett közbizalom megerősítése érdekében az
Euratom-programnak támogatnia kell a polgárok és a civil társadalom tájékozott
részvételét a kutatási és innovációs ügyekben, ehhez pedig elő kell
mozdítania a tudományos oktatást, hozzáférhetőbbé kell tennie a tudományos
ismereteket, olyan, felelősségteljes kutatási és innovációs menetrendeket
kell kidolgoznia, amelyek választ adnak a polgárok és a civil társadalom
aggályaira és elvárásaira, és meg kell könnyítenie ez utóbbiak részvételét az
Euratom-program tevékenységeiben. 
(12)          
Az Euratom-program végrehajtása folyamán reagálni
kell a tudomány és a technológia, az ipar, a szakpolitikák és a társadalom
lehetőségeinek és igényeinek alakulására. A menetrendeket tehát valamennyi
ágazat érdekelt feleivel szoros egyeztetésben kell kijelölni, és kellő
rugalmasságot kell hagyni az új fejlemények figyelembevételéhez. Az
Euratom-program ideje alatt folyamatosan külső szaktanácsadáshoz kell
folyamodni, emellett igénybe véve a megfelelő struktúrákat – például az
európai technológiai platformokat – is.
(13)          
Az Euratom-programnak hozzá kell járulnia ahhoz,
hogy nagyobb legyen a kutatói életpályának az Unión belüli vonzereje.
Megfelelő figyelmet kell fordítani – önkéntes jellegük tiszteletben
tartása mellett – a Kutatók Európai Chartájára és a kutatók felvételi
eljárásának magatartási kódexére[10],
valamint az európai kutatási térséggel összefüggésben meghatározott egyéb
referenciakeretekre. 
(14)          
Az Euratom-program keretében kialakított
tevékenységeknek arra kell törekedniük, hogy a kutatásban és az innovációban
előmozdítsák a nemek közötti egyenlőséget, különösen a nemek közötti
aránytalanság hátterében álló okok kezelésével, a női és férfi kutatók
képességeinek teljes kibontakoztatásával, valamint a nemek kérdésének a
projektek tartalmába való beépítésével, a kutatás színvonalasabbá tétele és az
innováció serkentése céljából. A tevékenységeknek törekedniük kell továbbá a
nemek közötti egyenlőséghez kapcsolódó – az Európai Unióról szóló
szerződés 2. és 3. cikke, valamint az Európai Unió működéséről
szóló szerződés (EUMSZ) 8. cikke szerinti – elvek érvényre juttatására.
(15)          
Az Euratom-program által támogatott kutatási és innovációs
tevékenységeknek tiszteletben kell tartaniuk az etikai alapelveket. A tudomány
és az új technológiák etikájával foglalkozó európai csoport véleményeit
figyelembe kell venni. A kutatási tevékenységeknek továbbá figyelembe kell
venniük az EUMSZ 13. cikkét, és csökkenteniük kell az állatok kutatási és
kísérleti célú felhasználását, végcélként az állatfelhasználás helyettesítését
szem előtt tartva. Minden tevékenységet az emberi egészségvédelem magas
szintjének biztosításával kell végrehajtani.
(16)          
A hatás növelése érdekében továbbá az
Euratom-programból és a magánforrásokból származó finanszírozást köz-magán
társulások keretében kell együttesen mozgósítani olyan területeken, ahol a
kutatás és az innováció hozzájárulhat az Unió tágabb versenyképességi
céljaihoz. Különös figyelmet kell fordítani a kis- és középvállalkozások
részvételére.
(17)          
Az Euratom-programnak elő kell mozdítania a
közös érdeken és a kölcsönös előnyökön alapuló – különösen a biztonság
területét érintő – együttműködést harmadik országokkal.
(18)          
A belső piacon működő összes
vállalkozás egyenlő versenyfeltételeinek biztosítása érdekében az
Euratom-program nyújtotta finanszírozást az állami támogatási szabályokkal
összhangban kell kialakítani, ezáltal biztosítva a közkiadások eredményességét,
és megelőzve a piactorzulást, például a magánfinanszírozás kiszorítását,
nem hatékony piaci szerkezetek létrehozását vagy rossz hatékonysággal
működő cégek fennmaradását.
(19)          
2011. február 4-i ülésén az Európai Tanács
elismerte, hogy az uniós kutatás finanszírozásában az ellenőrzés és a
kockázatkezelés újfajta megközelítésére van szükség, és új egyensúly
megteremtését szorgalmazta a bizalom és az ellenőrzés, illetve a
kockázatvállalás és a kockázatkerülés között. A kutatási keretprogramok
végrehajtásának egyszerűsítéséről szóló 2010. november 11-i
állásfoglalásában[11]
az Európai Parlament az adminisztratív és pénzügyi egyszerűsítés irányába
történő elmozdulásra szólított fel, és megállapította, hogy az uniós
kutatásfinanszírozásnak bizalomalapúbbnak és kockázattűrőbbnek
kellene lennie a résztvevőkkel szemben.
(20)          
Az Unió pénzügyi érdekeit arányos intézkedésekkel
kell védeni a kiadási ciklus egészében, ideértve a szabálytalanságok
megelőzését, feltárását és kivizsgálását, a kárba veszett, tévesen
kifizetett vagy helytelenül felhasznált források visszatéríttetését és adott
esetben a bírságokat. A résztvevőkre háruló ellenőrzési terhen
enyhíteni fog az ellenőrzési stratégia olyan értelmű felülvizsgálata,
amely a hangsúlyt a hibaarányok minimalizálásáról a kockázatértékelésen alapuló
ellenőrzésre és a csalások felderítésére helyezi át.
(21)          
            Fontos gondoskodni az Euratom-program
pénzgazdálkodásának hatékony és eredményes voltáról, valamint a program minél
hatékonyabb és felhasználóbarátabb végrehajtásáról, s emellett biztosítani kell
a jogbiztonságot és valamennyi résztvevőnek a programhoz való hozzáférését
is.      Biztosítani kell a(z) XXXX/2012/EU tanácsi rendeletnek [új költségvetési
rendelet][12],
valamint az egyszerűsítés és a jobb szabályozás követelményeinek való
megfelelést. 
(22)          
Annak érdekében, hogy a végrehajtás minél
hatékonyabb legyen, hogy egyszerűsített eljárásoknak köszönhetően
valamennyi résztvevő egyszerűen vehessen részt, valamint hogy a
résztvevőkre összehangolt, átfogó és átlátható keret legyen irányadó,
indokolt, hogy az Euratom-programban való részvételre és a kutatási eredmények
terjesztésére – egyes kiigazításokkal – a „Horizont 2020” keretprogramra alkalmazandó
– a(z) XX/XXXX/EU rendeletben [részvételi szabályok] rögzített – szabályok
vonatkozzanak. 
(23)          
Fontos az Euratom-Szerződés 2. fejezetével
összhangban elősegíteni a résztvevők által létrehozott szellemi
tulajdon hasznosítását, s eközben megvédeni a többi résztvevő és a
Közösség jogos érdekeit.
(24)          
Az Európai Atomenergia-közösség hetedik
keretprogramjának (2007–2011) cselekvéseiben a vállalkozások, a kutatóközpontok
és az egyetemek részvételére, valamint a kutatási eredmények terjesztésére
vonatkozó szabályok megállapításáról szóló, 2006. december 19-i
1908/2006/Euratom tanácsi rendelet[13]
és az Európai Atomenergia-közösség keretprogramjának (2012–2013) közvetett
cselekvései esetében a vállalkozások, a kutatóközpontok és az egyetemek
részvételére, valamint a kutatási eredmények terjesztésére vonatkozó szabályok
megállapításáról szóló […]‑i/‑jei XX/XX/Euratom rendelet[14] alapján létrehozott és a
Bizottság által kezelt résztvevői garanciaalapok fontos
védőmechanizmusnak bizonyultak, mivel mérséklik a nem teljesítő
résztvevők részéről esedékessé váló, de vissza nem fizetett
összegekhez kapcsolódó kockázatokat. A(z) XX/2012/EU rendelet alapján
résztvevői garanciaalapként létrehozott Alapnak ki kell terjednie az
1908/2006/Euratom rendelet, a(z) XX/XX/Euratom rendelet [az Euratom részvételi
szabályai (2012–2013)] és az e rendelet alapján végzett cselekvésekre is.
(25)          
Az Euratom-Szerződés 7. cikke a Bizottságra
ruházza rá az Euratom-program végrehajtásának feladatát. Az Euratom-program
végrehajtása céljából – kivéve a program közvetlen cselekvései tekintetében – a
Bizottságot egy tagállami képviseletű tanácsadó bizottságnak kell
segítenie, amely az e kutatási és képzési program hatókörébe tartozó
területeken folytatott nemzeti politikák megfelelő összehangolását
hivatott biztosítani.
(26)          
Az Euratom-programnak a vonatkozó területeken
kijelölt célkitűzései eléréséhez a horizontális tevékenységek támogatására
van szükség, mind az Euratom-program keretein belül, mind a „Horizont 2020”
keretprogrammal közösen. 
(27)          
Az eredményes teljesítményirányításhoz, beleértve
az értékelést és a nyomon követést is, olyan egyedi eredményességi mutatók
kidolgozására van szükség, amelyek mérhetők az idő
előrehaladtával, reálisan teljesíthetők, megfelelnek az uniós
beavatkozás logikájának, továbbá a célkitűzések és a tevékenységek
hierarchiáját figyelembe véve relevánsak. Megfelelő koordinációs
mechanizmusokat kell bevezetni az Euratom-program végrehajtása és nyomon
követése, valamint az európai kutatási térség előrehaladásának,
eredményeinek és működésének nyomon követése között.
(28)          
A Közös Kutatóközpontnak a Közös Kutatóközpont
átszervezéséről szóló, 1996. április 10-i 96/282/Euratom bizottsági
határozattal[15]
létrehozott kormányzótanácsával konzultáltak a JRC közvetlen cselekvéseinek
tudományos és technológiai tartalmáról.
(29)          
A jogbiztonság érdekében hatályon kívül kell
helyezni az Európai Atomenergia-közösség (Euratom) nukleáris kutatási és
képzési tevékenységekre vonatkozó hetedik keretprogramjáról (2007–2011) szóló,
2006. december 18-i 2006/970/Euratom tanácsi határozatot[16], az 1908/2006/Euratom
rendeletet, az Európai Atomenergia-közösség (Euratom) nukleáris kutatási és
képzési tevékenységekre vonatkozó hetedik keretprogramjának (2007–2011)
végrehajtására irányuló egyedi programról szóló, 2006. december 19-i
2006/976/Euratom tanácsi határozatot[17],
az Európai Atomenergia-közösség (Euratom) nukleáris kutatási és képzési
tevékenységekre vonatkozó hetedik keretprogramjának (2007–2011) a keretében a
Közös Kutatóközpont által közvetlen cselekvések révén végrehajtandó egyedi
programról szóló, 2006. december 19-i 2006/977/Euratom tanácsi határozatot[18], az Európai
Atomenergia-közösség nukleáris kutatási és képzési tevékenységekre vonatkozó
keretprogramjának (2012–2013) végrehajtására irányuló, a Közös Kutatóközpont
által közvetlen cselekvések útján végrehajtandó egyedi programról szóló, […]‑i/‑jei
XXXX/XXXX tanácsi határozatot[19],
a(z) XXX/XXXX/Euratom rendeletet [az Euratom részvételi szabályai (2012–2013)],
az Európai Atomenergia-közösség nukleáris kutatási és képzési tevékenységekre
vonatkozó keretprogramjának (2012–2013) végrehajtására irányuló, közvetett
cselekvések útján megvalósuló egyedi programról szóló, […]‑i/‑jei
XXXX/XXXX/Euratom tanácsi határozatot[20]
és az Európai Atomenergia-közösség nukleáris kutatási és képzési
tevékenységekre vonatkozó keretprogramjának (2012–2013) végrehajtására
irányuló, a Közös Kutatóközpont által közvetlen cselekvések útján végrehajtandó
egyedi programról szóló, […]‑i/‑jei XXXX/XXXX/Euratom tanácsi
határozatot[21].
(30)          
A Bizottság konzultált az Euratom Tudományos és
Műszaki Bizottságával,
ELFOGADTA EZT A RENDELETET: 
I. CÍM 
LÉTREHOZÁS
1. cikk
Létrehozás 
Ez a rendelet létrehozza a 2014. január
1-jétől 2018. december 31-ig tartó időszakra az Euratom kutatási és
képzési programot (a továbbiakban: Euratom-program), és rögzíti a programban
való részvétel szabályait, beleértve az e rendelet alapján odaítélt források
kezelésével megbízott finanszírozó szervek programjaiban, valamint az e
rendelet alapján és az XX/XXX/EU határozattal létrehozott „Horizont 2020”
keretprogram (a továbbiakban: „Horizont 2020” keretprogram) alapján közösen
végrehajtott tevékenységekben való részvételre irányadó szabályokat is.
2. cikk
Fogalommeghatározások
E rendelet alkalmazásában:
a)           „kutatási és innovációs
tevékenység”: a kutatási, a technológiafejlesztési, a demonstrációs és az
innovációs tevékenységek teljes köre, beleértve a harmadik országokkal és
nemzetközi szervezetekkel való együttműködés előmozdítását, az
eredmények terjesztését és optimalizálását, valamint az Európai
Atomenergia-közösségben (a továbbiakban: Közösség) működő kutatók
képzésének és mobilitásának serkentését is;
b)           „közvetlen cselekvések”: a
Bizottság által Közös Kutatóközpontja révén végrehajtott kutatási és innovációs
tevékenységek;
c)           „közvetett cselekvések”:
olyan kutatási és innovációs tevékenységek, amelyekhez az Unió vagy a Közösség
(a továbbiakban: az Unió) pénzügyi támogatást nyújt, és amelyeket
résztvevők hajtanak végre;
d)           „köz-magán társulás”: olyan
partnerség, amelyben magánszektorbeli partnerek, az Unió és – esetleg – más
partnerek vállalják, hogy egy kutatási és innovációs program vagy stratégiai
fontosságú tevékenységek kidolgozását és végrehajtását közösen támogatják;
e)           „közszektoron belüli társulás”:
olyan partnerség, amelyben regionális, nemzeti vagy nemzetközi szintű
közszektorbeli szervek vagy közfeladatot ellátó szervek a Közösséggel együtt
vállalják, hogy egy kutatási és innovációs program vagy meghatározott
tevékenységek kidolgozását és végrehajtását közösen támogatják.
3. cikk
Célkitűzések 
(1)                   
Az Euratom-program általános célkitűzése az,
hogy előmozdítsa a nukleáris biztonság, védelem és sugárvédelem javítását,
valamint az energiarendszer biztonságos, hatékony és zavartalan módon
történő hosszú távú széntelenítését. Ez az általános célkitűzés az I.
mellékletben részletezett tevékenységek útján, az e cikk (2) és (3) bekezdése
szerinti különös célkitűzések elérését szolgáló közvetlen és közvetett
cselekvések formájában valósul meg.
(2)                   
Az Euratom-program közvetett cselekvéseinek különös
célkitűzései a következők:
a)      a nukleáris rendszerek biztonságos
üzemének támogatása;
b)      hozzájárulás a végső nukleáris
hulladék kezelésére alkalmas megoldások kifejlesztéséhez;
c)      a nukleáris kompetenciák fejlesztésének
és fenntarthatóságának támogatása az Unió szintjén;
d)      a sugárvédelem ügyének előmozdítása;
e)      előrelépés a magfúzió
energiaforrásként való alkalmazhatóságának demonstrálása felé a meglévő és
leendő magfúziós létesítmények hasznosítása révén;
f)       a leendő fúziós erőművek
megalapozása anyagok és technológiák fejlesztésével, valamint koncepciótervek készítésével;
g)      az innováció és az ipari versenyképesség
ügyének előmozdítása;
h)      a páneurópai jelentőségű
kutatási infrastruktúra rendelkezésre állásának és igénybevételének
biztosítása; 
(3)                   
Az Euratom-program közvetlen cselekvéseinek különös
célkitűzései a következők:
a)      a nukleáris biztonság javítása a
fűtőelem- és reaktorbiztonságra, a hulladékkezelésre és a
leszerelésre, valamint a veszélyhelyzeti készültségre is kiterjedően;
b)      a nukleáris védelem javítása a nukleáris
biztosítéki rendszerre, a nonproliferációra, a tiltott kereskedelem elleni
küzdelemre és a nukleáris kriminalisztikára is kiterjedően;
c)      a szabványosítás céljából rendelkezésre
álló nukleáris tudásalap kiválóságának növelése;
d)      a tudásmenedzsment, az oktatás és a
képzés ügyének előmozdítása;
e)      az Unió szapolitikáinak támogatása a nukleáris
biztonság és védelem területén, valamint a kapcsolódó uniós jogalkotásban. 
(4)                   
Az Euratom-programot olyan módon kell végrehajtani,
amely biztosítja, hogy a támogatott prioritások és tevékenységek megfeleljenek
a változó igényeknek, és amely számol a tudomány, a technológia, az innováció,
a piacok és a társadalom állandó fejlődésével.
(5)                   
A (2) és a (3) bekezdésben felsorolt különös
célkitűzések keretein belül figyelembe vehetők a „Horizont 2020”
keretprogram végrehajtási időszaka folyamán újonnan felmerülő nem
várt igények, beleértve a felmerülő lehetőségekre, válságokra és
fenyegetésekre, valamint az új uniós politikák kifejlesztésével kapcsolatos
szükségletekre adandó választ, továbbá a leendő programok keretében
támogatandó cselekvések irányítását is. 
4. cikk
Költségvetés
(1)                   
Az Euratom-program végrehajtására vonatkozó
pénzügyi keret 1 788,889 millió EUR. Ez az összeg a következőképpen
oszlik meg:
a)      a fúziós kutatási és fejlesztési
programhoz kapcsolódó közvetett cselekvések: 709,713 millió EUR;
b)      az atommaghasadáshoz, a biztonsághoz és a
sugárvédelemhez kapcsolódó közvetett cselekvések: 354,857 millió EUR;
c)      közvetlen cselekvések: 724,319 millió
EUR.
Az Euratom-program közvetett cselekvéseinek
végrehajtása esetében legfeljebb 13,5% fordítható a Bizottság igazgatási
kiadásaira.
(2)                   
Az Euratom-program pénzügyi keretéből
fedezhetők az Euratom-program irányításához és célkitűzései
eléréséhez szükséges előkészítő, nyomonkövetési, ellenőrzési,
auditálási és értékelési tevékenységek, és különösen – ha kapcsolódnak e
rendelet általános célkitűzéseihez – a tanulmánykészítés és a
szakértői találkozók kiadásai, az elsődlegesen
információfeldolgozásra és ‑cserére szolgáló informatikai hálózatokkal
kapcsolatos kiadások, továbbá a Bizottságnak az Euratom-program irányítása
kapcsán felmerülő, a technikai és igazgatási segítségnyújtáshoz kapcsolódó
minden egyéb kiadása.
(3)                   
Szükség esetén – a 2018. december 31-ig le nem
záruló cselekvésekkel kapcsolatos igazgatási feladatok ellátása céljából – a
technikai és igazgatási segítségnyújtáshoz kapcsolódó kiadások fedezésére
előirányzatok vehetők fel a 2020 utáni költségvetésbe.
(4)                   
Amennyiben a közvetlen cselekvések hozzájárulnak
olyan jogalanyok által létrehozott kezdeményezésekhez, amelyeket a Bizottság a
6. cikk (2) bekezdésével és a 15. cikkel összhangban feladatok végrehajtásával
megbízott, ez a hozzájárulás nem tekintendő a szóban forgó
kezdeményezésekhez rendelt pénzügyi hozzájárulás részének. 
5. cikk 
Harmadik
országok társulása
(1)                   
Az Euratom-program nyitva áll a következők
társulása előtt:
a)      csatlakozó, tagjelölt és potenciális
tagjelölt országok, az uniós programokban való részvételükre irányadó, a
vonatkozó keretmegállapodásokban és társulási tanácsi határozatokban vagy
hasonló megállapodásokban meghatározott általános alapelvekkel és általános
feltételekkel összhangban;
b)      meghatározott harmadik országok, amelyek
az alábbi kritériumok mindegyikének eleget tesznek: 
i.        színvonalas tudományos, technológiai és
innovációs kapacitással rendelkeznek;
ii.       a múltban jó eredménnyel vettek részt
uniós kutatási és innovációs programokban;
iii.      szoros gazdasági és földrajzi
kapcsolatokat ápolnak az Európai Unióval; 
iv.      tagjai az Európai Szabadkereskedelmi
Társulásnak (EFTA), vagy szerepelnek a(z) XX/2012/EU európai parlamenti és
tanácsi rendelet[22]
mellékletében felsorolt országok, illetve területek között. 
(2)                   
A társult országoknak az Euratom-programban való
részvételére irányadó különös feltételekről – beleértve az adott társult
ország bruttó hazai termékének alapulvételével megállapított pénzügyi
hozzájárulást is – az Unió és a társult országok közötti nemzetközi
megállapodásokban kell rendelkezni. 
II. CÍM 
VÉGREHAJTÁS
I. FEJEZET
VÉGREHAJTÁS,
IRÁNYÍTÁS ÉS TÁMOGATÁSNYÚJTÁSI FORMÁK
6.
cikk 
Irányítás
és az uniós támogatásnyújtás formái
(1)                   
Az Euratom-program végrehajtása a(z) XXX/2012/EU
rendelet [új költségvetési rendelet] szerinti finanszírozási formák közül
egynek vagy többnek, így különösen támogatásoknak, pénzdíjaknak,
beszerzéseknek, pénzügyi eszközöknek és pénzügyi hozzájárulásoknak az
igénybevételével megvalósuló közvetett cselekvések útján történik. A Közösség
általi támogatásnyújtás továbbá a Közös Kutatóközpont (JRC) kutatási és
innovációs tevékenységei formájában megvalósuló közvetlen cselekvésekből
is állhat. 
(2)                   
Az Euratom-Szerződés 10. cikkének sérelme
nélkül Bizottság az Euratom-program végrehajtásának meghatározott részével a(z)
XXX/2012/EU rendelet [új költségvetési rendelet] [55. cikke (1) bekezdésének b)
pontja] értelmében finanszírozó szerveket bízhat meg.
A Bizottság ezenkívül az Euratom-program szerinti
közvetett cselekvések végrehajtásával a „Horizont 2020” keretprogram alapján
létrehozott vagy abban említett szerveket bízhat meg.
7. cikk 
A
részvételre és a kutatási eredmények terjesztésére irányadó szabályok
(1)                   
Bármely jogalanynak az Euratom-program keretében
végzett közvetett cselekvésekben való részvételére a(z) XX/2012/EU rendeletben
[részvételi és terjesztési szabályok] rögzített szabályok az irányadók,
figyelemmel e cikk (2) és (3) bekezdésére is. 
(2)                   
Az Euratom-program alkalmazásában a(z) (XX)
rendelet [részvételi és terjesztési szabályok] 40. cikke (2) bekezdésének
első albekezdése szerinti biztonsági szabályok magukban foglalják a
tagállamoknak az Euratom-Szerződés 24. cikke szerinti védelmi érdekeit is.
Az említett rendelet 41. cikke (3) bekezdésének
első albekezdésétől eltérve a Bizottság vagy a finanszírozó szerv –
azon eredmények esetében, amelyeket olyan résztvevők hoztak létre, amelyek
a Közösség részéről pénzügyi hozzájárulásban részesültek – kifogással
élhet a tulajdonjog átruházásával vagy a kizárólagos vagy nem kizárólagos használati
engedély megadásával szemben, amennyiben az átruházás vagy az engedély megadása
olyan harmadik felek részére történik, amelyek az Euratom-programhoz nem
társult harmadik országok valamelyikében vannak letelepedve, ha úgy ítéli meg,
hogy az átruházás vagy az engedély megadása nem áll összhangban az Unió
gazdasága versenyképességének fejlesztésére vonatkozó célkitűzéssel, vagy
összeegyeztethetetlen az etikai elvekkel vagy biztonsági megfontolásokkal. Az
említett biztonsági megfontolások magukban foglalják a tagállamoknak az
Euratom-Szerződés 24. cikke szerinti védelmi érdekeit is. 
Az említett rendelet 46. cikke (1) bekezdésének
első albekezdésétől eltérve a Közösség és közös vállalkozásai – a
Közösség politikáinak és programjainak fejlesztése, végrehajtása és nyomon
követése, vagy harmadik országokkal és nemzetközi szervezetekkel folytatott
nemzetközi együttműködés keretében vállalt kötelezettségek teljesítése
céljából – jogosultak hozzáférni az olyan résztvevők eredményeihez,
amelyek a Közösség részéről pénzügyi hozzájárulásban részesültek. E
hozzáférés jogosultja feljogosíthat harmadik feleket arra, hogy az eredményeket
közbeszerzésekben felhasználja, továbbá ez a hozzáférés kereskedelmi célokat és
a piaci versenyben való részvétel céljait nem szolgálhatja, és jogdíjmentesen
biztosítandó.
(3)                   
A(z) XX/2012/EU rendelet [részvételi és terjesztési
szabályok] alapján létrehozott Alap az 1908/2006/Euratom rendelet és a(z)
XX/XX/Euratom rendelet [az Euratom részvételi szabályai (2012–2013)] alapján
létrehozott résztvevői garanciaalapok helyett működik és annak
jogutódjának minősül.
Az 1908/2006/Euratom rendelet és a(z)
XX/XX/Euratom rendelet [az Euratom részvételi szabályai (2012–2013)] alapján
létrehozott résztvevői garanciaalapokban lévő összegeket 2013.
december 31-i hatállyal át kell vezetni az Alap javára. Az Alapba fizetik be
hozzájárulásukat a(z) XX/XX határozat [Euratom-program 2012–2013]
cselekvéseinek azon résztvevői, amelyek 2013. december 31. után írják alá
a támogatási megállapodást. 
8. cikk 
            Több területet érintő tevékenységek 
(1)                   
Az Euratom-program célkitűzéseinek elérése,
valamint az Euratom-program és a „Horizont 2020” keretprogram közös
kihívásainak kezelése érdekében az Unió pénzügyi hozzájárulásában
részesülhetnek azok a tevékenységek, amelyek érintik az I. melléklet szerinti
közvetett cselekvéseket és/vagy szolgálják a „Horizont 2020” keretprogramnak
a(z) XX/XXXX/EU tanácsi rendelettel[23]
létrehozott egyedi programja végrehajtását.
(2)                   
Az e cikk (1) bekezdésében említett pénzügyi
hozzájárulás a közvetetett cselekvésekre szánt, a 4. cikkben és a(z) XX/XXXX/EU
rendelet [a „Horizont 2020” keretprogramot létrehozó rendelet] 6. cikkében
rögzített pénzügyi hozzájárulások halmozásával, egyetlen finanszírozási rendszeren
keresztül biztosítható. 
9. cikk

A nemek közötti
egyenlőség 
A „Horizont 2020” keretprogram keretében
biztosítani kell a nemek közötti egyenlőség ügyének, valamint – a kutatás
és az innováció tartalmát illetően – a nemekkel kapcsolatos dimenzió érvényesülésének
eredményes előmozdítását. 
10. cikk
Etikai
alapelvek 
(1)                   
Az Euratom-program keretében végrehajtott
valamennyi tevékenységnek összhangban kell állnia az etikai alapelvekkel és a
vonatkozó nemzeti, uniós és nemzetközi szabályozással, beleértve az Európai
Unió Alapjogi Chartáját, valamint az emberi jogok európai egyezményét és annak
kiegészítő jegyzőkönyveit is. 
Különös figyelmet kell fordítani az arányosság
elvére, a magánélet tiszteletben tartásához való jogra, a személyes adatok
védelméhez való jogra, a személyeknek a testi és szellemi sérthetetlenséghez
való jogára, a megkülönböztetésmentességhez való jogra és arra, hogy
biztosítani kell az emberi egészségvédelem magas szintjét.
(2)                   
Az Euratom-program keretében végrehajtott
kutatásnak és innovációnak kizárólag a polgári alkalmazásokra kell
összpontosulnia.
11. cikk 
Munkaprogramok
(1)                   
A Bizottság a közvetett cselekvések végrehajtása
céljából munkaprogramokat fogad el. A munkaprogramok alulról építkező, a
célkitűzéseket innovatív módokon kezelő megközelítésekről
gondoskodnak. 
A munkaprogramok a(z) XX/2012/EU rendelettel
[költségvetési rendelet] összhangban tartalmazzák a cselekvések végrehajtásával
kapcsolatos főbb elemeket, beleértve részletes célkitűzéseiket, a
kapcsolódó finanszírozást és menetrendet, valamint a végrehajtás további éveire
vonatkozó többéves megközelítést és stratégiai irányvonalakat is.
(2)                   
A közvetlen cselekvéseket illetően a Bizottság
– a 96/282/Euratom határozattal összhangban – többéves munkaprogramot készít,
amely részletesebben meghatározza az I. mellékletben ismertetett
célkitűzéseket, illetve tudományos és technológiai prioritásokat, valamint
a végrehajtás menetrendjét.
A szóban forgó többéves munkaprogramban figyelembe
kell venni a tagállamok, a társult országok, valamint az európai és a
nemzetközi szervezetek által végzett kapcsolódó kutatási tevékenységeket is. A
munkaprogramot szükség szerint aktualizálni kell.
(3)                   
A munkaprogramokban figyelembe kell venni a
tudomány, a technológia és az innováció nemzeti, uniós és nemzetközi szintű
állását, valamint a vonatkozó szakpolitikai, piaci és társadalmi fejleményeket.
A munkaprogramokat szükség szerint aktualizálni kell.
(4)                   
A munkaprogramoknak tartalmazniuk kell egy olyan
szakaszt, amely ismerteti a 8. cikkben említett, több területet érintő tevékenységeket.

12. cikk 
A
program irányítása 
(1)                   
A Bizottságot az Euratom-program közvetett
cselekvéseinek végrehajtásában a következő tanácsadó bizottságok segítik:
a)      maghasadással kapcsolatos kérdésekben a
84/338/Euratom, ESZAK, EGK tanácsi határozat[24]
mellékletének 5. és 6. pontjában említett tanácsadó bizottság;
b)      magfúzióval kapcsolatos kérdésekben a
fúziós programnak az 1980. december 16-i tanácsi határozat[25] alapján létrehozott tanácsadó
bizottsága.
A 84/338/Euratom, ESZAK, EGK határozat 3. cikkének
(3) bekezdésétől, illetőleg az 1980. december 16-i tanácsi határozat
(9) bekezdésétől eltérve a tanácsadó bizottságok elnöki tisztét a
Bizottság tölti be. 
(2)                   
A Bizottság az (1) bekezdés szerinti megfelelő
bizottságot rendszeresen tájékoztatja az Euratom-program végrehajtásában
összességében elért előrehaladásról, és időszerű információval
látja el az Euratom-program keretében javasolt vagy finanszírozott valamennyi
közvetett cselekvésről.
13. cikk 
Külső szaktanács és társadalmi szerepvállalás
(1)                   
Az Euratom-program végrehajtása céljából –
megfelelő esetben – figyelembe kell venni a következőktől
származó szaktanácsot és visszajelzéseket: az Euratom-Szerződés 134. cikke
szerinti Tudományos és Műszaki Bizottság; független, magas szintű
szakértőkből álló, a Bizottság által létrehozott tanácsadó csoportok;
nemzetközi tudományos és technológiai megállapodások alapján a párbeszéd
céljára létrehozott struktúrák; előremutató tevékenységek; célirányos
nyilvános konzultációk; valamint a felelősségteljes kutatás és innováció
támogatásban részesítését garantáló, átlátható és interaktív folyamatok.
(2)                   
Messzemenően figyelemmel kell lenni továbbá az
európai technológiai platformok, a közös programozási kezdeményezések és az
európai innovációs partnerségek által megállapított kutatási és innovációs
menetrendek vonatkozó szempontjaira. 
II.
FEJEZET
KÜLÖNÖS
CSELEKVÉSI TERÜLETEK
14. cikk
Kis- és
középvállalkozások 
Az Euratom-programon belül különös figyelmet
kell fordítani a kis- és középvállalkozások (kkv-k) megfelelő részvételére
és az innováció rájuk gyakorolt hatásaira. Az értékelési és a nyomonkövetési
intézkedések részeként a kkv-k részvételét kvantitatív és kvalitatív
szempontból értékelni kell. 
15. cikk 
Köz-magán
és közszektoron belüli társulások
A 3. cikk szerinti célkitűzések elérése
érdekében az Euratom-program különös tevékenységei végrehajthatók a
következők révén:
a)      az Euratom-Szerződés 5. fejezete
alapján létrehozott közös vállalkozások;
b)      a „program-társfinanszírozási cselekvés”
finanszírozási rendszeren alapuló, közszektoron belüli társulások;
c)      a(z) xxx/201x/EU rendelet 19. cikke
szerinti szerződéses köz-magán társulások.
16. cikk 
Nemzetközi
együttműködés harmadik országokkal és nemzetközi szervezetekkel
(1)                   
A harmadik országokban letelepedett jogalanyok és a
nemzetközi szervezetek a(z) XX/XXX/EU rendeletben [részvételi szabályok]
előírt feltételekkel jogosultak az Euratom-program közvetett
cselekvéseiben való részvételre. Az általános alapelv alóli kivételeket a 7.
cikk tartalmazza. 
Az Euratom-program a harmadik országokkal és a nemzetközi szervezetekkel való
nemzetközi együttműködést a következő célokból mozdítja elő:
a)      az Európai Unió kutatási és innovációs
kiválóságának és vonzerejének, valamint gazdasági és ipari versenyképességének
fokozása;
b)      a globális társadalmi kihívások
eredményes kezelése; 
c)      az Európai Unió külpolitikai
célkitűzéseinek támogatása a külpolitika körébe tartozó programok
kiegészítéseképpen. 
(2)                   
Célzott cselekvéseket kell végrehajtani az
együttműködésnek meghatározott harmadik országok vagy harmadik országokból
álló csoportok viszonylatában való előmozdítása céljából, a közös érdek és
a kölcsönös előny elve alapján, figyelembe véve az adott országok, illetve
országcsoportok tudományos és technológiai képességeit és piaci lehetőségeit,
valamint a várható hatást. 
Elő kell mozdítani a harmadik országok
programjaiban viszonossági alapon való részvétel lehetőségét. A hatás
maximalizálása érdekében elő kell mozdítani a tagállamok és a társult
országok kezdeményezéseivel való összehangolást és szinergiateremtést. 
Az együttműködés prioritásainak figyelembe
kell venniük az Unió szakpolitikáinak alakulását és a harmadik országokkal való
együttműködésre adódó lehetőségeket, valamint a harmadik országok
szellemitulajdon-rendszerének esetleges hiányosságait. 
17. cikk 
Tájékoztatás és
terjesztés
(1)                   
Az Euratom-program végrehajtása során végzett
terjesztési és tájékoztatási tevékenységeket az Euratom-program alapján
támogatott cselekvések szerves részének kell tekinteni. 
(2)                   
A tájékoztatási tevékenységek kiterjedhetnek a
következőkre:
a)      az Euratom-program szerinti finanszírozás
szélesebb körű megismertetésére és igénybevételének megkönnyítésére
irányuló – különösen az alulreprezentált térségeket és résztvevőtípusokat
érintő – kezdeményezések;
b)      az eredmények kommunikálásának és
terjesztésének optimalizálásához szükséges szaktudás átadására irányuló
célirányos segítségnyújtás projekteknek és konzorciumoknak;
c)      kezdeményezések a tudományos,
technológiai és innovációs vonatkozású kérdésekről való nyilvános
párbeszéd és vita előmozdítására, valamint a közösségi média és az egyéb
innovatív technológiák és módszerek adta lehetőségek kihasználására;
d)      az Unió politikai prioritásainak
kommunikálása, feltéve, hogy a prioritások e rendelet céljaihoz kapcsolódnak.
(3)                   
Az Euratom-Szerződés hatályos rendelkezéseire
és a vonatkozó uniós szabályozásra is figyelemmel a terjesztési tevékenységek
kiterjedhetnek a következőkre:
a)      olyan tevékenységek, amelyek több projekt
– köztük más forrásból finanszírozott projektek – eredményeit egyesítik felhasználóbarát
adatbázisok és a fő eredményeket összefoglaló jelentések rendelkezésre
bocsátása céljából;
b)      eredmények terjesztése a döntéshozók
körében – beleértve a szabványügyi szerveket is – annak előmozdítására,
hogy a politikai szempontból lényeges eredményeket a megfelelő nemzetközi,
uniós, nemzeti és regionális szintű szervek felhasználják.
III.
FEJEZET 
ELLENŐRZÉS

18.
cikk
Ellenőrzés
és auditálás 
(1)                   
E rendelet végrehajtása céljából olyan
ellenőrzési rendszert kell kialakítani, amely ésszerű biztosítékot
jelent az intézkedések eredményességével és hatékonyságával kapcsolatos
kockázatok megfelelő kezelésére, valamint a háttérügyletek
jogszerűségére és szabályszerűségére nézve, figyelemmel a programok
többéves voltára, valamint az érintett kifizetések jellegére.
(2)                   
Az ellenőrzési rendszer megfelelő
egyensúlyt biztosít a bizalom és az ellenőrzés között, figyelemmel az
igazgatási és egyéb ellenőrzések minden szinten felmerülő
költségeire, annak érdekében, hogy az Euratom-program elérhesse célkitűzéseit,
és magához vonzhassa a legkiválóbb kutatókat és a leginnovatívabb
vállalkozásokat.
(3)                   
Az Euratom-program közvetett cselekvéseinek
kiadásaira alkalmazott – az ellenőrzési rendszer részét képező –
auditálási stratégia a program egészének kiadásaiból vett reprezentatív minta
pénzügyi ellenőrzésén alapul. A reprezentatív mintát ki kell egészíteni a
kiadásokhoz kapcsolódó kockázat értékelése alapján történő mintavétellel.
Az Euratom-program közvetett cselekvéseire
fordított kiadásokat következetesen, a gazdaságosság, a hatékonyság és az
eredményesség elvével összhangban kell auditálni annak érdekében, hogy az
auditálás minél kisebb terhet rójon a résztvevőkre.
19. cikk
Az Unió pénzügyi érdekeinek védelme
(1)                   
A Bizottság megfelelő intézkedésekkel –
csalás, korrupció és más jogellenes cselekmények elleni megelőző
intézkedésekkel, hatásos ellenőrzésekkel, szabálytalanság feltárása esetén
a jogtalanul kifizetett összegek visszafizettetésével, valamint szükség esetén
hatékony, arányos és visszatartó erejű szankciókkal – biztosítja, hogy az
Európai Unió pénzügyi érdekei az e rendelet alapján finanszírozott fellépések
végrehajtása során ne sérüljenek.
(2)                   
A Bizottság és képviselői, valamint a
Számvevőszék jogosultak dokumentumalapú és helyszíni ellenőrzést
végezni az e rendelet alapján uniós forrásból származó támogatások
kedvezményezettjeinél, valamint az e rendelet alapján uniós forrásokban
részesülő vállalkozóknál és alvállalkozóknál.
A (3) bekezdés sérelme nélkül a Bizottság az
utolsó részlet kifizetésétől számított négy éven belül végezhet
ellenőrzéseket.
(3)                   
Az Európai Csalás Elleni Hivatal (OLAF) jogosult az
ilyen finanszírozással közvetlenül vagy közvetetten érintett gazdasági
szereplőknél a 2185/96/Euratom, EK rendeletben[26] előírt eljárásoknak
megfelelően helyszíni ellenőrzéseket és vizsgálatokat végezni annak
megállapítására, hogy történt-e az uniós finanszírozásra vonatkozó támogatási
megállapodással, támogatási határozattal vagy szerződéssel összefüggésben
olyan csalás, korrupciós vagy más jogellenes cselekmény, amely az Unió pénzügyi
érdekeit sérti.
(4)                   
Az (1), a (2) és a (3) bekezdés sérelme nélkül az e
rendelet végrehajtása keretében harmadik országokkal és nemzetközi
szervezetekkel kötött együttműködési megállapodásokban, az e rendelet
végrehajtása keretében létrejött támogatási megállapodásokban, támogatási
határozatokban és szerződésekben kifejezetten rendelkezni kell arról, hogy
a Bizottság, a Számvevőszék és az OLAF elvégezheti az említett helyszíni
és egyéb ellenőrzéseket és vizsgálatokat.
IV. FEJEZET
NYOMON KÖVETÉS ÉS ÉRTÉKELÉS
20. cikk 
Nyomon követés
(1)                   
A Bizottság évente nyomon követi az Euratom-program
végrehajtását, beleértve előrehaladását és eredményeit is.
(2)                   
A Bizottság a nyomon követés eredményeiről
jelentést készít, és terjeszti azokat.
21. cikk 
Értékelés
(1)                   
Az értékeléseket kellő időben kell
elvégezni ahhoz, hogy a döntéshozatali folyamatban felhasználhatók legyenek.
A Bizottság legkésőbb 2017. május 31-ig,
figyelemmel a 2006/970/Euratom határozattal létrehozott hetedik
Euratom-keretprogram és a 20XX/XX/Euratom határozattal létrehozott
Euratom-program (2012–2013) 2015-ben lezáruló utólagos értékelésére, az
Euratom-programról független szakértők segítségével időközi
értékelést készít, melyben beszámol a célkitűzéseknek – az eredményekben
és a kívánt hatás felé tett előrelépésben mérhető – eléréséről,
az intézkedések relevanciájának fennállásáról, a források hatékonyságáról és
felhasználásáról, a további egyszerűsítési lehetőségekről és az
európai hozzáadott értékről. Az értékelésnek ezenkívül ki kell terjednie
arra, hogy az intézkedések mennyiben járultak hozzá az intelligens,
fenntartható és inkluzív növekedés uniós prioritásaihoz, és hogyan
befolyásolták a korábbi intézkedések hosszú távú hatásait. 
A Bizottság legkésőbb 2022 december 31-ig
független szakértők segítségével utólagos értékelést készít az
Euratom-programról. Az értékelésnek – annak érdekében, hogy egy későbbi
intézkedés esetleges megújítására, módosítására vagy felfüggesztésére vonatkozó
döntés alapjául szolgálhasson – ki kell terjednie az intézkedések indokaira,
végrehajtására és eredményeire, valamint hosszú távú hatásaira és
fenntarthatóságára.
(2)                   
Az (1) bekezdés sérelme nélkül az Euratom-program
közvetlen és közvetett cselekvései külön-külön értékelés tárgyát képezik.
(3)                   
Az (1) és a (2) bekezdésben említett értékelések a
3. cikkben rögzített célkitűzések felé tett előrehaladást mérik fel,
figyelembe véve a II. mellékletben meghatározott vonatkozó eredményességi
mutatókat. 
(4)                   
A tagállamok az érintett intézkedések nyomon
követéséhez és értékeléséhez szükséges adatokat és információkat a Bizottság
rendelkezésére bocsátják.
(5)                   
A Bizottság az (1) és a (2) bekezdésben említett
értékelések következtetéseit saját észrevételeivel együtt az Európai Parlament,
a Tanács, valamint az Európai Gazdasági és Szociális Bizottság elé tárja.
III. CÍM
ZÁRÓ ÉS ÁTMENETI RENDELKEZÉSEK
22. cikk 
Hatályon kívül
helyező és átmeneti rendelkezések 
(1)                   
A 2006/970/Euratom határozat, az 1908/2006/Euratom
rendelet, a 2006/976/Euratom határozat, a 2006/977/Euratom határozat, a(z)
XXXX/XXXX határozat [Euratom-keretprogram (2012–2013)], a(z) XXX/XXXX/Euratom
rendelet [az Euratom részvételi szabályai (2012–2013)], a(z) XXXX/XXXX/Euratom
határozat [egyedi program (2012–2013)], és a(z) XXXX/XXXX/Euratom határozat
[egyedi program – közvetlen cselekvések (2012–2013)] 2014. január 1-jén
hatályát veszti.
(2)                   
Az (1) bekezdésben említett határozatokkal
létrehozott programok alapján a Közösség pénzügyi hozzájárulásában
részesülő tevékenységekre és a hozzájuk kapcsolódó pénzügyi
kötelezettségekre teljesítésükig továbbra is az említett programokra
alkalmazandó szabályok az irányadók. 
(3)                   
A 4. cikkben említett pénzügyi keretből
fedezhetők az e program és a(z) XXXX/XXXX határozat [Euratom-keretprogram
(2012–2013)], a(z) XXXX/XXXX/Euratom határozat [egyedi program (2012–2013)] és
a(z) XXXX/XXXX/Euratom határozat [egyedi program – közvetlen cselekvések
(2012–2013)] alapján elfogadott intézkedések közötti átmenet biztosításához
szükséges technikai és igazgatási segítségnyújtással kapcsolatos kiadások is.
23. cikk 
Hatálybalépés
Ez a rendelet az Európai Unió Hivatalos
Lapjában való kihirdetését követő harmadik napon lép hatályba.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt 
                                                                       a
Tanács részéről
                                                                       az
elnök
I. MELLÉKLET – TEVÉKENYSÉGEK

1.                      
Az Euratom-program hátterében álló indokok – felkészülés 2020-ra

A 3. cikk szerinti célkitűzések elérése
révén az Euratom-program hozzátesz a „Horizont 2020” keretprogram három
prioritása – kiváló tudomány, ipari vezető szerep és társadalmi
kihívások – keretében elért eredményekhez. Az Euratom-program különösen támogatja
a megbízható, fenntartható és versenyképes energiarendszerre való jövőbeli
átállást, melyet az erőforrások szűkösebb volta, az energiaigények
növekedése és az éghajlatváltozás tesz szükségessé.
Az Euratom-program megszilárdítja a nukleáris
területet érintő kutatás és innováció keretszabályozását és összehangolja
a tagállamok kutatási erőfeszítéseit, s ezáltal kiküszöbölhetők az
indokolatlan átfedések, kulcsfontosságú területeken fenntartható a kritikus
tömeg, és optimálisan használható fel a közfinanszírozás.
Az arra irányuló stratégiának, hogy a magfúzió
hitelt érdemlő megoldássá váljon a tömeges szén-dioxid-mentes
energiatermelésre, mérföldköveket tartalmazó útitervet kell követnie, mely
2050-re elvezet az energiatermelésig. E stratégia véghezviteléhez az Unióban
folytatott magfúziós vonatkozású munkát – beleértve az irányítást, a
finanszírozást és a pénzgazdálkodást is – gyökeresen át kell szervezni annak
érdekében, hogy a hangsúly az alapkutatásról a leendő létesítmények –
például az ITER, a DEMO és a későbbi létesítmények – tervezésére,
megépítésére és üzemére helyeződjék át. Ehhez szoros együttműködésre
van szükség a magfúzióval foglalkozók uniós közösségének egésze, a Bizottság és
a nemzeti finanszírozó hivatalok között.
Az e célok eléréséhez szükséges uniós
szakértelem fenntartása érdekében a program tovább fokozza képzési szerepét
olyan, páneurópai fontosságú képzési létesítmények létrehozásával, amelyek
célzott programokat indítanak. Ez még jobban elő fogja mozdítani az
európai kutatási térség magvalósulását, valamint a tagállamok és a társult
országok további integrációját.

2.                      
A program célkitűzéseinek eléréséhez szükséges tevékenységek
2.1.                
Közvetett tevékenységek

(a)                   
A nukleáris rendszerek biztonságos üzemének
támogatása (Társadalmi kihívások)
Az általános
célkitűzéssel összhangban azon közös kutatási tevékenységek támogatása,
amelyek az Unióban üzemben lévő reaktorrendszerek (köztük az
üzemanyagciklushoz kapcsolódó berendezések), illetőleg – amennyiben a
nukleáris biztonságot érintő széles körű uniós szakértelem
fenntartásához szükséges – a jövőben várhatóan üzembe lépő
reaktortípusok biztonságos üzemével kapcsolatosak, kizárólag a biztonsági
kérdésekre összpontosítva, beleértve az üzemanyagciklussal összefüggésben
felmerülő kérdéseket, így a particionálás és a transzmutáció kérdését is.
(b)                   
Hozzájárulás a végső nukleáris hulladék
kezelésére alkalmas megoldások kifejlesztéséhez (Kiváló tudomány, Társadalmi
kihívások)
Közös és/vagy
összehangolt kutatási tevékenységek a kiégett fűtőelemek és a hosszú
felezési idejű radioaktív hulladék geológiai elhelyezésének még
megvizsgálandó kulcsfontosságú kérdéseit illetően, adott esetben a
technológiák és a biztonság demonstrálásával. E tevékenységek elő fogják
mozdítani, hogy – az üzemanyag kirakodásától az elhelyezésig terjedően – a
hulladékkezeléshez kapcsolódó fő kérdésekben közös uniós álláspont
alakuljon ki. Egyéb, olyan radioaktívhulladék-áramok kezelésével kapcsolatos
kutatási tevékenységek, amelyek esetében egyelőre nem léteznek iparilag
kiforrott eljárások.
(c)                   
A nukleáris kompetenciák fejlesztésének és
fenntarthatóságának támogatása az Unió szintjén (Kiváló tudomány)
A kutatási
központok és az ipar, illetőleg a különböző tagállamok és társult
országok közös képzési és mobilitási tevékenységeinek előmozdítása, valamint
a multidiszciplináris nukleáris szakértelem fenntartásának támogatása annak
biztosítása érdekében, hogy a nukleáris ágazatban hosszú távon megfelelően
képzett kutatók, mérnökök és más alkalmazottak álljanak rendelkezésre. 
(d)                   
A sugárvédelem ügyének előmozdítása (Kiváló
tudomány, Társadalmi kihívások)
Közös és/vagy
összehangolt – különösen az ipari, gyógyászati vagy környezeti
kitettségből eredő csekély sugárdózisok kockázatait és a
sugárbalesetekhez kapcsolódó veszélyhelyzetkezelést érintő – kutatási
tevékenységek egy megbízható, kiegyensúlyozott és társadalmilag elfogadott
védelmi rendszer páneurópai szintű tudományos és technológiai megalapozása
érdekében. 
(e)                   
Előrelépés a magfúzió energiaforrásként
való alkalmazhatóságának demonstrálása felé a meglévő és leendő
magfúziós létesítmények hasznosítása révén (Ipari vezető szerep,
Társadalmi kihívások)
Az európai fúziós
fejlesztési megállapodás részes felei által az ITER nagy teljesítményű
üzemének gyors megkezdése érdekében végzett közös kutatási tevékenységek támogatása
a megfelelő létesítmények (köztük a JET, vagyis a Közös Európai Tórusz)
használata, nagy teljesítményű számítógépek segítségével történő
integrált modellezés, valamint a kutatók és a mérnökök következő
nemzedékét felkészítő képzési tevékenységek révén. 
(f)                    
A leendő fúziós erőművek
megalapozása anyagok és technológiák feljesztésével, valamint koncepciótervek készítésével
(Ipari vezető szerep, Társadalmi kihívások)
Az európai fúziós
fejlesztési megállapodás részes felei által egy demonstrációs erőmű
kapcsán végzett közös anyagfejlesztési és ‑minősítési tevékenységek
támogatása, amihez egyebek mellett el kell végezni az erre alkalmas
anyagvizsgáló létesítményhez kapcsolódó előkészítő munkákat, valamint
tárgyalásokat kell folytatni az Uniónak az adott létesítményre vonatkozó
megfelelő nemzetközi keretben való részvételéről.
Az európai fúziós
fejlesztési megállapodás részes felei azon közös kutatási tevékenységeinek
támogatása, amelyek a reaktorüzemeltetési kérdések megválaszolására és az egy
magfúziós demonstrációs erőmű megvalósításához fontos technológiák
összességének kifejlesztésére és demonstrálására irányulnak. Ezek a
tevékenységek magukban foglalják egy demonstrációs erőmű teljes
koncepciótervének (koncepcióterveinek) elkészítését, valamint a stellarátorokban
rejlő erőmű-technológiai lehetőségek feltárását.
(g)                   
Az innováció és az ipari versenyképesség
ügyének előmozdítása (Ipari vezető szerep) 
Az e program keretében társfinanszírozott
kutatáshoz kapcsolódó tudásmenedzsment és az e kutatás innovatív vetületeit
teljes körűen hasznosító iparnak történő technológiaátadás
végrehajtása vagy támogatása. 
Az innováció előmozdítása többek között a
tudományos kiadványokhoz való szabad hozzáférés, tudásmenedzselési és ‑terjesztési
adatbázis fenntartása, valamint a technológiai kérdéskörnek az oktatási
programokban való előtérbe helyezése révén. 
Az Euratom-program
hosszú távon támogatni fogja egy versenyképes nukleáris fúziósenergia-ipari
ágazat előkészítését és kialakítását, különösen azáltal, hogy az iparnak a
tervezési és a fejlesztési projektekbe való bevonásával végrehajtja a fúziós
erőmű megvalósítására irányuló technológiai útitervet.
(h)                   
A páneurópai jelentőségű kutatási
infrastruktúr rendelkezésre állásának és igénybevételének biztosítása (Kiváló
tudomány)
A kulcsfontosságú
infrastruktúrák megépítését, átalakítását, használatát és az Euratom-program
keretében történő folyamatos rendelkezésre állását, valamint ezen
infrastruktúrák megfelelő hozzáférhetőségét és együttműködését
támogató tevékenységek.
(i)           Európai fúziós fejlesztési
megállapodás
Támogatás (program-társfinanszírozó cselekvés)
kerül odaítélésre azon jogalany részére, amelyet az európai fúziós fejlesztési
megállapodás részes felei tevékenységeik végrehajtása és összehangolása
céljából hoznak létre vagy jelölnek ki. A támogatásnak részét képezhetik a
Közösség természetbeni juttatásai, például a JET létesítménynek az
Euratom-Szerződés 10. cikkével összhangban történő tudományos és
technikai hasznosítása vagy a Bizottság munkatársainak kirendelése révén.

2.2.                
A JRC közvetlen tevékenységei

A JRC nukleáris tevékenységei a
2009/71/Euratom tanácsi irányelv[27]
és a 2011/70/Euratom tanácsi irányelv[28],
valamint a legmagasabb szintű nukleáris biztonság és védelem uniós és
nemzetközi szintű érvényre jutását prioritásként megjelölő tanácsi
következtetések végrehajtásának támogatására irányulnak. A JRC így különösen
mozgósítja az ahhoz szükséges kapacitást és szakértelmet, hogy hozzájáruljon a
nukleáris létesítmények biztonságának, valamint a nukleáris energia és egyéb,
nem maghasadásos alkalmazások békés célú hasznosításának értékeléséhez és
javításához, hogy tudományosan megalapozza a vonatkozó uniós szabályozást, és
hogy – szükség esetén – feladat- és hatáskörén belül reagáljon a nukleáris
üzemzavarokra és balesetekre. Ennek érdekében a JRC kutatást folytat és értékeléseket
végez, referenciákat és szabványokat bocsát rendelkezésre, valamint
célzott képzést és oktatást biztosít. A JRC a Fenntartható
Nukleáris Energia Technológiai Platformmal (SNETP) és az egyéb, több területet
érintő kezdeményezésekkel megfelelő szinergiára törekszik.
(a)                   
A nukleáris biztonság javítása a
fűtőelem- és reaktorbiztonságra, a hulladékkezelésre és a
leszerelésre, valamint a veszélyhelyzeti készültségre is kiterjedően
A JRC hozzájárul az Európa szempontjából
lényeges nukleáris erőművek és üzemanyagciklusok magas biztonsági
szintjének elérését szolgáló eszközök és módszerek kifejlesztéséhez. Ezek az
eszközök és módszerek magukban foglalják a következőket: 
(1)                   
súlyos balesetek elemzése a nukleáris létesítmények
operatív biztonsági tűréshatárainak modellezése céljából, valamint
módszerek e tűréshatárok felmérésére; a fejlett üzemanyagciklusok és ‑tervek
értékelésére vonatkozó egységes európai megközelítés kialakításának támogatása;
valamint az operatív tapasztalat tanulságainak vizsgálata és terjesztése. A JRC
a fukusimai szerencsétlenség nyomán megnyilvánuló nukleáris biztonsági
kihívásokra válaszképpen még jobban megerősíti az Atomerőművek
Üzemi Tapasztalatainak Európai Visszajelzési Rendszerét.
(2)                   
a nukleáris hulladék hosszú távú viselkedésének és
a radionuklidok környezetbe jutásának előrejelzésében fennálló tudományos
bizonytalanságok minimalizálása; a nukleáris létesítmények leszerelésének
fő kutatási vetületei;
(3)                   
A nukleáris balesetekre és üzemzavarokra való
reagálás uniós képességének fokozása a riasztási rendszereknek és a sugárzó
anyagok légterjedési modellezésének továbbfejlesztése, továbbá a nukleáris
balesetek elemzéséhez és modellezéséhez, valamint a kapcsolódó technikai
támogatásnyújtáshoz szükséges erőforrások és szakértelem mozgósítása révén.

(b)                   
A nukleáris védelem javítása a nukleáris
biztosítéki rendszerre, a nonproliferációra, a tiltott kereskedelem elleni
küzdelemre és a nukleáris kriminalisztikára is kiterjedően
A nonproliferáció területére a lehető
legnagyobb figyelmet kell fordítani. A JRC:
(1)                   
tökéletesített módszertanokat és
felderítési/ellenőrzési módszereket fog kifejleszteni a közösségi
biztosítéki rendszer támogatása és a nemzetközi biztosítéki rendszer
megerősítése érdekében; 
(2)                   
tökéletesített módszereket és technológiát fog
kifejleszteni és alkalmazni a nukleáris és radioaktív üzemzavarok
megelőzésére, felderítésére és kezelésére, beleértve a felderítési
technológiák minősítését és a tiltott kereskedelem elleni küzdelem
nukleáris kriminalisztikai módszereinek és technikáinak továbbfejlesztését is,
a vegyi, biológiai, radiológiai és nukleáris (CBRN) fenyegetések átfogó
keretével szinergiában; 
(3)                   
támogatni fogja a nukleáris fegyverek
elterjedésének megakadályozásáról szóló szerződés és a vonatkozó uniós
stratégiák végrehajtását az exportellenőrzési rendszerek technikai
fejlődésének elemzése, vizsgálata és nyomon követése révén, a Közösség és
az Unió érintett szolgálatainak támogatása érdekében. 
(c)                   
A szabványosítás céljából rendelkezésre álló
nukleáris tudásalap kiválóságának növelése
A JRC továbbfejleszti a nukleáris biztonság és
védelem tudományos alapjait. Kiemelt figyelmet kap az aktinidák, a szerkezeti
anyagok és a nukleáris anyagok alapvető jellemzőinek és
viselkedésének kutatása. A JRC az uniós szabványosítást a legkorszerűbb
nukleáris szabványok, referenciaadatok és referenciamérések rendelkezésre
bocsátásával fogja támogatni, beleértve a kapcsolódó adatbázisok és
értékelő eszközök kifejlesztését és megvalósítását is. A JRC támogatja az
orvosi alkalmazásoknak – az alfa-sugárzás rákgyógyászati felhasználásának – a
továbbfejlesztését.
(d)                   
A tudásmenedzsment, az oktatás és a képzés ügyének
előmozdítása
A JRC folyamatosan lépést tart a kutatás és a
méréstechnika, valamint a biztonsági és a környezeti szabályozás legfrissebb
fejleményeivel. Ezt a célt szolgálja a tudományos infrastruktúrák tekintetében
végrehajtandó folytatólagos beruházási terv. 
Annak érdekében, hogy az Unió a nukleáris
biztonság és védelem élvonalában maradjon, a JRC tudásmenedzselési eszközöket
fejleszt ki, Nukleáris Humánerőforrás-figyelő Központja révén
figyelemmel kíséri a humánerőforrások uniós tendenciáit, továbbá célzott
képzési és oktatási programokat szervez, melyek a leszerelés kérdéskörére is
kiterjednek.
(e)                   
Az Unió szakpolitikáinak támogatása a
nukleáris biztonság és védelem területén, valamint a kapcsolódó uniós
jogalkotásban
A nukleáris biztonság és védelem állandó
fejlődésben lévő uniós szabályozásának alátámasztásához szükséges
független tudományos és technikai eredmények rendelkezésre bocsátása érdekében
a JRC fejleszteni kívánja az általa felölelt szakértelmet.
A IV. Generációs Nemzetközi Fórumon (GIF) az
Euratom végrehajtó szerveként eljárva a JRC továbbra is összehangolja a
Közösségnek a szóban forgó fórum munkájában való részvételét. A JRC a nukleáris
biztonságra és védelemre vonatkozó uniós politikák előmozdítása érdekében
tovább folytatja és bővíti a kulcsfontosságú partnerországokkal és
nemzetközi szervezetekkel való nemzetközi kutatási együttműködést.

3.                      
Az Euratom-program több területet érintő tevékenységei

Általános célkitűzései elérése érdekében
az Euratom-programnak támogatnia kell olyan kiegészítő (közvetlen és
közvetett, koordinációs és a közös programozást elősegítő)
tevékenységeket, amelyek biztosítják a kutatási erőfeszítések szinergiáját
a (például az anyagokat, a hűtőközeg-technológiákat, a nukleáris
referenciaadatokat, a modellezést és a szimulációt, a távműködtetést, a
hulladékkezelést és a sugárvédelmet érintő) közös kihívások kezelésében.

4.                      
Több területet érintő tevékenységek és kapcsolódási felületek a
„Horizont 2020” kutatási és innovációs keretprogram viszonylatában 

Az Euratom-program célkitűzéseinek
elérése érdekében a „Horizont 2020” keretprogram egyedi programjával
megfelelő összeköttetéseket és kapcsolódási felületeket – például közös
pályázati felhívásokat – kell biztosítani. 
Az Euratom-program hozzájárulhat a „Horizont
2020” keretprogram keretében kifejlesztésre kerülő, a 3. cikk szerinti
célkitűzésekre kiterjesztendő adósságfinanszírozó eszköz és
tőkefinanszírozási eszköz. 

5.                      
A prioritások meghatározása

Annak érdekében,
hogy az Euratom-program közvetett cselekvései és a tagállamok, illetve a
magánszektor kutatási erőfeszítései kölcsönösen erősítsék egymást, a
munkaprogramok prioritásait a nemzeti hatóságoktól és a nukleáris kutatásban
érdekelt valamilyen szervezet vagy tömörülés – például a nukleáris
rendszerekkel és biztonsággal (SNETP), a végső hulladék kezelésével
(IGDTP) vagy a sugárvédelemmel és az alacsony sugárdózisok kockázataival
(MELODI) foglalkozó technológiai platformok és technikai fórumok, az európai
fúziós fejlesztési megállapodás vagy a nukleáris kérdésekben érdekelt felek
bármilyen más jelentős szervezete vagy fóruma – keretében fellépő
felektől érkező visszajelzések alapulvételével kell megállapítani. 
A közvetlen
cselekvések prioritásait az Európai Bizottság szakpolitikai
főigazgatóságaival és a JRC kormányzótanácsával való konzultáció útján
kell kijelölni.

6.                      
Nemzetközi együttműködés harmadik országokkal és nemzetközi
szervezetekkel

A nukleáris kutatás és innováció területén
tovább kell folytatni a közös célokon és kölcsönös bizalmon alapuló nemzetközi
együttműködést azzal a céllal, hogy az Unió számára egyértelmű és
jelentős előnyök származzanak belőle. A 3. cikk szerinti különös
célkitűzések eléréséhez való hozzájárulásképpen a Közösség arra törekszik,
hogy nemzetközi együttműködési megállapodások révén bővítse az Unió
tudományos és technikai szakértelmét, és hogy előmozdítsa az uniós
nukleáris iparnak az új, feltörekvő piacokhoz való hozzáférését. 
A nemzetközi együttműködési tevékenységeket
többoldalú nemzetközi keretek (például NAÜ, OECD, ITER, GIF) és az olyan
országokkal való kétoldalú együttműködés folytatása vagy kezdeményezése
révén kell előmozdítani, amelyek szilárd kutatási-fejlesztési és ipari
háttérrel, valamint működő, illetve tervezés vagy építés alatt álló
kutatási létesítményekkel rendelkeznek. 
II. MELLÉKLET: EREDMÉNYESSÉGI MUTATÓK 
Ez a melléklet bemutatja az Euratom-program
különös célkitűzéseihez tartozó, az eredmények és a hatások értékelése
során figyelembe veendő legfontosabb mutatókat. 
1.                      
A közvetett cselekvések mutatói
a)      A nukleáris rendszerek biztonságos üzemének
támogatása
–              
Az európai nukleáris biztonságot várhatóan
kimutatható módon javító finanszírozott projektek (közös kutatások és/vagy
koordinált cselekvések) százalékos aránya
b)      Hozzájárulás a végső nukleáris
hulladék kezelésére alkalmas megoldások kifejlesztéséhez
–              
Azon Európában tervezett, kiégett
fűtőelemek és/vagy nagy aktivitású hulladék befogadására szolgáló
geológiai tárolók száma, amelyek kapcsán a Közösség támogatta a biztonsági
elemzés elkészítését és az építést előkészítő műveletek
elvégzését
c)      A nukleáris kompetenciák fejlesztésének
és fenntarthatóságának támogatása az Unió szintjén
–              
Kutatva tanulás: az atommaghasadás területén
folytatott európai projekteken keresztül támogatásban részesített
doktoranduszok és posztdoktor kutatók száma
–              
Az európai fúziós programban részt vevő
ösztöndíjasok és gyakornokok száma
d)      A sugárvédelem ügyének előmozdítása
–              
Az európai sugárvédelmi szabályozó hatóságok gyakorlatát
várhatóan kimutatható módon befolyásoló finanszírozott projektek százalékos
aránya
e)      Előrelépés a magfúzió
energiaforrásként való alkalmazhatóságának demonstrálása felé a meglévő és
leendő magfúziós létesítmények hasznosítása révén
–              
Nagy idézettségű szakfolyóiratokban közzétett
publikációk száma 
f)       A leendő fúziós erőművek
megalapozása anyagok és technológiák fejlesztésével, valamint koncepciótervek
készítésével
–              
A fúziós útitervben a 2014-től 2018-ig tartó
időszakra meghatározott azon mérföldkövek százalékos aránya, amelyeket az
Euratom-programnak köszönhetően sikerült elérni
g)      Az innováció és az ipari versenyképesség
ügyének előmozdítása
–              
Az Euratom-program keretében végzett fúziós
kutatásnak köszönhetően létrejövő új javak száma 
–              
Az európai fúziós laboratóriumok által tett
szabadalmi bejelentések száma 
h)      A páneurópai jelentőségű
kutatási infrastruktúra rendelkezésre állásának és igénybevételének biztosítása

–              
Közösségi szinten támogatott kutatási
infrastruktúrák száma; mobilitás- és hozzáférés-támogatáson keresztül kutatási
infrastruktúrát igénybe vevő kutatók száma
2.                      
A közvetlen cselekvések mutatói
a)      Hatásmutató a Közös Kutatóközpont
szakpolitika-támogató tevékenységének mérésére 
–              
A Közös Kutatóközpont műszaki és tudományos
támogatásának köszönhető konkrét, kézzelfogható hatások száma az Unió
szakpolitikáiban
b)      Mutató a Közös Kutatóközpont tudományos
eredményességének mérésére 
–              
Lektorált publikációk száma
Az a) és a b) pont szerinti mutatók a
közvetlen cselekvések alábbi közösségi céljaihoz igazodva számíthatók: 
·              
a nukleáris biztonság javítása a
fűtőelem- és reaktorbiztonságra, a hulladékkezelésre és a
leszerelésre, valamint a veszélyhelyzeti készültségre is kiterjedően
·              
a nukleáris védelem javítása a nukleáris
biztosítéki rendszerre, a nonproliferációra, a tiltott kereskedelem elleni
küzdelemre és a nukleáris kriminalisztikára is kiterjedően,
·              
a szabványosítás céljából rendelkezésre álló
nukleáris tudásalap kiválóságának növelése,
·              
a tudásmenedzsment, az oktatás és a képzés ügyének
előmozdítása,
·              
az Unió szakpolitikáinak támogatása a nukleáris
biztonság és védelem területén, valamint a kapcsolódó uniós jogalkotásban.
PÉNZÜGYI KIMUTATÁS
1.           A JAVASLAT/KEZDEMÉNYEZÉS FŐBB
ADATAI 
              1.1.    A javaslat/kezdeményezés címe 
              1.2.    A
tevékenységalapú irányítás / tevékenységalapú költségvetés-tervezés keretébe
tartozó érintett szakpolitikai terület(ek)
              1.3.    A
javaslat/kezdeményezés típusa 
              1.4.    Célkitűzés(ek)

              1.5.    A
javaslat/kezdeményezés indoklása 
              1.6.    Az
intézkedés és a pénzügyi hatás időtartama 
              1.7.    Tervezett
igazgatási módszer(ek) 
2.           IRÁNYÍTÁSI INTÉZKEDÉSEK 
              2.1.    A
nyomon követésre és a jelentéstételre vonatkozó rendelkezések 
              2.2.    Irányítási
és kontrollrendszer 
              2.3.    A
csalások és a szabálytalanságok megelőzésére vonatkozó intézkedések 
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
              3.1.    A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2.    A
kiadásokra gyakorolt becsült hatás 
              3.2.1. A kiadásokra
gyakorolt becsült hatás összegzése 
              3.2.2. Az operatív
előirányzatokra gyakorolt becsült hatás 
              3.2.3. Az igazgatási
előirányzatokra gyakorolt becsült hatás
              3.2.4. A jelenlegi többéves
pénzügyi kerettel való összeegyeztethetőség
              3.2.5. Harmadik felek
részvétele a finanszírozásban 
              3.3.    A bevételre gyakorolt becsült
pénzügyi hatás
PÉNZÜGYI
KIMUTATÁS

1.                      
A JAVASLAT/KEZDEMÉNYEZÉS FŐBB ADATAI 
1.1.                
A javaslat/kezdeményezés címe 

A
Tanács rendelete az Európai Atomenergia-közösségnek a „Horizont 2020” kutatási
és innovációs keretprogramot kiegészítő kutatási és képzési programjáról
(2014–2018)

1.2.                
A tevékenységalapú irányítás / tevékenységalapú
költségvetés-tervezés keretébe tartozó érintett szakpolitikai területek[29] 

–
08 Kutatás és innováció
–
10 Közös Kutatóközpont

1.3.                
A javaslat/kezdeményezés típusa 

ý A javaslat/kezdeményezés
új intézkedésre irányul 
¨ A
javaslat/kezdeményezés kísérleti projektet/előkészítő intézkedést
követő új intézkedésre irányul[30]

¨ A javaslat/kezdeményezés jelenlegi
intézkedés meghosszabbítására irányul 
¨ A
javaslat/kezdeményezés új intézkedésnek megfelelően módosított
intézkedésre irányul 

1.4.                
Célkitűzések
1.4.1.          
A javaslat/kezdeményezés által érintett többéves
bizottsági stratégiai célkitűzések 

Az
Euratom-program megszilárdítja a nukleáris területet érintő kutatás és
innováció keretszabályozását és összehangolja a tagállamok kutatási
erőfeszítéseit, s ezáltal kiküszöbölhetők az indokolatlan átfedések,
kulcsfontosságú területeken fenntartható a kritikus tömeg, és optimálisan
használható fel a közfinanszírozás. Technikai szinten az Euratom-program
célkitűzése a nukleáris biztonság, a nukleáris védelem és a sugárvédelem
javítása, valamint az energiarendszer biztonságos és hatékony hosszú távú
szén-dioxid-mentesítéséhez való hozzájárulás. Ezek a célkitűzések
kapcsolódnak az Európa 2020 és az Energia 2020 stratégia célkitűzéseihez.
A program a szakpolitikailag fontos, a kereskedelmi hasznosítást
megelőző és a több területet is érintő nukleáris kutatás
támogatásával, valamint a kutatóintézmények, az ipar és a közszervek közötti
tudás- és technológiaátadási folyamat segítésével hozzájárul az „Innovatív
Unió” elnevezésű kiemelt kezdeményezés végrehajtásához. Azzal, hogy
valamennyi tevékenységében nagy hangsúlyt helyez a képzésre, fellendíti a
meglévő atomipar versenyképességét, és – különösen a fúziós energia
hasznosítása területén – új, csúcstechnológiát képviselő ágazatot hoz
létre, az Euratom-program számos szakterületen hozzájárul a növekedéshez és a
munkahelyteremtéshez. Az Energia 2020 stratégia kapcsán az Euratom-program a
nukleáris biztonság és védelem kérdésköreivel foglalkozik, és segít fenntartani
az Unió hosszú távú technológiai versenyképességét. 

1.4.2.          
Konkrét célkitűzés(ek) és a tevékenységalapú
irányítás / tevékenységalapú költségvetés-tervezés keretébe tartozó érintett
tevékenység(ek) a közvetett cselekvések esetében

1.
sz. konkrét célkitűzés: A nukleáris rendszerek biztonságos üzemének
támogatása 
2.
sz. konkrét célkitűzés: Hozzájárulás a végső nukleáris hulladék
kezelésére alkalmas megoldások kifejlesztéséhez
3.
sz. konkrét célkitűzés: A nukleáris kompetenciák fejlesztésének és
fenntarthatóságának támogatása az Unió szintjén 
4.
sz. konkrét célkitűzés: A sugárvédelem ügyének előmozdítása
5.
sz. konkrét célkitűzés: Előrelépés a magfúzió energiaforrásként való
alkalmazhatóságának demonstrálása felé a meglévő és leendő magfúziós
létesítmények hasznosítása révén
6.
sz. konkrét célkitűzés: A leendő fúziós erőművek
megalapozása anyagok és technológiák fejlesztésével, valamint koncepciótervek
készítésével
7.
sz. konkrét célkitűzés: Az innováció és az ipari versenyképesség ügyének
előmozdítása
8.
sz. konkrét célkitűzés: A páneurópai jelentőségű kutatási
infrastruktúra rendelkezésre állásának és igénybevételének biztosítása 
A
tevékenységalapú irányítás / tevékenységalapú költségvetés-tervezés keretébe
tartozó érintett tevékenység(ek): 08 Kutatás és innováció.

1.4.3.          
Konkrét célkitűzés(ek) és a tevékenységalapú
irányítás / tevékenységalapú költségvetés-tervezés keretébe tartozó érintett
tevékenység(ek) a Közös Kutatóközpont közvetlen cselekvései
esetében 

1.
sz. konkrét célkitűzés: A nukleáris biztonság javítása a
fűtőelem- és reaktorbiztonságra, a hulladékkezelésre és a
leszerelésre, valamint a veszélyhelyzeti készültségre is kiterjedően
2.
sz. konkrét célkitűzés: A nukleáris védelem javítása a nukleáris
biztosítéki rendszerre, a nonproliferációra, a tiltott kereskedelem elleni
küzdelemre és a nukleáris kriminalisztikára is kiterjedően
3.
sz. konkrét célkitűzés: A szabványosítás céljából rendelkezésre álló
tudásalap kiválóságának növelése
4.
sz. konkrét célkitűzés: A tudásmenedzsment, az oktatás és a képzés ügyének
előmozdítása
5.
sz. konkrét célkitűzés: Az Unió szakpolitikáinak támogatása a nukleáris
biztonság és védelem területén, valamint a kapcsolódó uniós jogalkotásban
A
tevékenységalapú irányítás / tevékenységalapú költségvetés-tervezés keretébe
tartozó érintett tevékenység(ek): 10 Közös Kutatóközpont. 

1.4.4.          
Várható eredmény(ek) és hatás(ok)

Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra..
1. Az Euratom-program
hatásai várhatóan a meglévő és a később üzembe helyezendő
atomerőművek biztonságos hasznosításának javításával kapcsolatos
közösségi hozzáadott értékben, a nagy aktivitású és hosszú felezési idejű
nukleáris hulladék geológiai elhelyezésének biztonságos megvalósítása felé való
jelentős továbblépésben, valamint az ionizáló sugárzással összefüggő
ipari és orvosi gyakorlati eljárások hatékonyabb szabályozásában fognak
jelentkezni. 
2. Az Euratom-program a
nukleáris biztosítéki rendszerrel kapcsolatos kutatás, valamint
továbbfejlesztett ellenőrző és észlelési technológiák bevezetése
révén, a nukleáris anyagok és a nukleáris üzemanyagciklus tekintetében egyaránt
a nukleáris védelem megerősítését fogja eredményezni.
3. Az Euratom-program a
kutatási, képzési és mobilitási cselekvések, valamint a kutatási
létesítményekhez való jobb hozzáférés és e létesítmények jobb kihasználása
révén hozzá fog járulni a nukleáris szakismeretek és szakértelem fejlesztéséhez
az EU-n belül. 
4. A fúziós kutatás
támogatásával az Euratom-program biztosítja az ITER üzemeltetésének gyors
megkezdését, illetőleg a demonstrációs erőműhöz szükséges
anyagok kifejlesztését és jellemzőinek meghatározását, továbbá gondoskodik
a demonstrációs fúziós erőműhöz nélkülözhetetlen technológiák
kifejlesztéséről és demonstrációjáról. A program ez irányú tevékenységei
kiterjednek a demonstrációs erőmű teljes koncepciótervének (vagy több
ilyen tervnek) az elkészítésére, valamint a stellarátorban mint
erőművi technológiában rejlő lehetőségek feltérképezésére.

1.4.5.          
Eredmény- és hatásmutatók 

Tüntesse fel a
javaslat/kezdeményezés megvalósításának nyomon követését lehetővé
tevő mutatókat.
A
következőkben bemutatjuk az Euratom-program különös célkitűzéseihez
tartozó, az eredmények és a hatások értékelése során figyelembe veendő
legfontosabb eredményességi mutatókat. 
A közvetett cselekvések mutatói
1. A nukleáris rendszerek biztonságos üzemének támogatása
Mutató:
Az európai nukleáris biztonságot várhatóan kimutatható módon javító
finanszírozott projektek (közös kutatások és/vagy koordinált cselekvések)
százalékos aránya
Jelenleg:
90% (2011); Cél: 100% (2018)
2. Hozzájárulás a végső nukleáris hulladék kezelésére alkalmas
megoldások kifejlesztéséhez
Mutató:
Azon Európában tervezett, kiégett fűtőelemek és/vagy nagy aktivitású
hulladék befogadására szolgáló geológiai tárolók száma, amelyek kapcsán az Unió
támogatta a biztonsági elemzés elkészítését és az építést előkészítő
műveletek elvégzését 
Jelenleg:
0 (2011); Cél: 3 (2018)
3. A nukleáris kompetenciák fejlesztésének és fenntarthatóságának
támogatása az Unió szintjén
Mutató:
Kutatva tanulás: az atommaghasadás területén folytatott európai projektekben
részt vevő doktoranduszok és posztdoktor kutatók száma
Jelenleg:
kb. 200 (2007–2011-re összesen); Cél: 300 (2014–2018-ra összesen) 
Mutató:
Az európai fúziós programban részt vevő ösztöndíjasok és gyakornokok száma
Jelenleg:
átlagosan évi 27 (2011); Cél: évi 40 (2018)
4. A sugárvédelem ügyének előmozdítása
Mutató:
Az európai sugárvédelmi szabályozó hatóságok gyakorlatát várhatóan kimutatható
módon befolyásoló finanszírozott projektek százalékos aránya
Jelenleg:
90% (2011); Cél: 100% (2018) 
5. Előrelépés a magfúzió energiaforrásként való alkalmazhatóságának
demonstrálása felé a meglévő és leendő magfúziós létesítmények
hasznosítása révén
Mutató:
Nagy idézettségű szakfolyóiratokban közzétett publikációk száma 
Jelenleg:
kb. 800 (2010); Cél: A jelenlegi mennyiség megtartása (2018) 
A mutató leírása: Az adatok forrása a Scopus adatbázis.
Megjegyzendő, hogy mivel az Euratom fúziós programjának hangsúlya a
kutatásról a technológiafejlesztésre tevődik át, e mutató értéke a
jövőben csökkenhet. A mutató azokat a cikkeket tartalmazza, amelyeknek
legalább egy szerzője az Euratom-programban részt vevő európai fúziós
laboratórium munkatársa. Számítása a következő öt nemzetközi lektorált
szakfolyóirat figyelembevételével történik: Nuclear Fusion, Plasma Physics and
Controlled Fusion, Fusion Engineering and Design, Fusion Science and
Technology, Journal of Fusion Energy. 
6. A leendő fúziós erőművek megalapozása anyagok és
technológiák fejlesztésével, valamint koncepciótervek készítésével
Mutató:
A fúziós útitervben a 2014-től 2018-ig tartó időszakra meghatározott
azon mérföldkövek százalékos aránya, amelyeket az Euratom-programnak
köszönhetően sikerült elérni
Jelenleg:
új mutató, 0% 
Cél:
90%, benne a fúziós erőmű koncepcionális tervezésével összefüggő
tevékenységekről összeállítandó jelentéssel (2018) 
A mutató leírása: Új mutató, amely a fúziós programhoz 2014-ig
elkészítendő útiterven fog alapulni. 
7. Az innováció és az ipari versenyképesség ügyének előmozdítása 
Mutató:
Az Euratom-program keretében végzett fúziós kutatásnak köszönhetően
létrejövő új javak száma 
Jelenleg:
a szerződések 33%-a eredményezte ilyen új javak létrejöttét (2011); Cél:
50% (2018)
A mutató leírása: A fúziós kutatásban részt vevő vállalatok által
kifejlesztett új termékek és szolgáltatások. 
Mutató:
Az európai fúziós laboratóriumok által tett szabadalmi bejelentések száma 
Jelenleg:
átlagosan évi két-három új szabadalom (2011); Cél: átlagosan évi négy-öt új
szabadalom (2018)
8. A páneurópai jelentőségű kutatási infrastruktúra
rendelkezésre állásának és igénybevételének biztosítása
Mutató:
Közösségi szinten támogatott kutatási infrastruktúrák száma; mobilitás- és
hozzáférés-támogatáson keresztül kutatási infrastruktúrát igénybe vevő
kutatók száma 
Jelenleg:
kb. 800 (2008); Cél: 1200 (2018)
A mutató leírása: A fúziós program mobilitási része az európai kutatók
rövid időtartamú látogatásait támogatja olyan fúziós létesítményekbe, mint
például a JET.
A közvetlen cselekvések mutatói
1. Hatásmutató a Közös Kutatóközpont szakpolitika-támogató
tevékenységének mérésére 
A
Közös Kutatóközpont műszaki és tudományos támogatásának köszönhető
konkrét, kézzelfogható hatások száma az Unió szakpolitikáiban
Jelenleg:
39 (2010); Cél: 45 (2018)
2. Mutató a Közös Kutatóközpont tudományos eredményességének mérésére 
Lektorált
publikációk száma
Jelenleg:
190 (2010); Cél: 210 (2018)
Az
1. és a 2. pont szerinti mutatók a közvetlen cselekvések alábbi közösségi
céljaihoz igazodva számíthatók: 
– a
nukleáris biztonság javítása a fűtőelem- és reaktorbiztonságra, a
hulladékkezelésre és a leszerelésre, valamint a veszélyhelyzeti készültségre is
kiterjedően,
– a
nukleáris védelem javítása a nukleáris biztosítéki rendszerre, a
nonproliferációra, a tiltott kereskedelem elleni küzdelemre és a nukleáris
kriminalisztikára is kiterjedően,
–
a szabványosítás céljából rendelkezésre álló nukleáris tudásalap kiválóságának
növelése,
–
a tudásmenedzsment, az oktatás és a képzés ügyének előmozdítása,
–
az Unió szakpolitikáinak támogatása a nukleáris biztonság és védelem területén,
valamint a kapcsolódó uniós jogalkotásban.

1.5.                
A javaslat/kezdeményezés indoklása 
1.5.1.          
Rövid vagy hosszú távon kielégítendő
szükséglet(ek) 

A 2011. márciusi japán
földrengés és a nyomában a fukusimai atomerőműben bekövetkezett
események sokkoló élménye ismét emlékezetünkbe idézte, hogy az atommaghasadás,
legyen mégoly megbízható forrása az alapterhelési villamos energia kis
szén-dioxid-kibocsátás melletti előállításának, folyamatos
erőfeszítéseket kíván a biztonság és a veszélyhelyzeti felkészültség
területén. A jelenlegi atomerőművi technológiák akkor járulhatnak
továbbra is hozzá az európai energetikai rendszerek versenyképességéhez,
ellátásbiztonságához és szén-dioxid-mentesítéséhez, ha folyamatosan magas szintű
biztonságot tudunk számukra garantálni, megoldásokat dolgozunk ki a
keletkező hulladék kezelésére, és karbantartjuk a kapcsolódó szaktudást.
Ugyanilyen fontos a sugárvédelem megbízható uniós szintű rendszerének
fenntartása oly módon, hogy figyelembe vesszük az ionizáló sugárzás orvosi és
ipari alkalmazásai által kínált előnyöket is. A nukleáris anyagok és
technológiák ellenőrizetlen terjedésével és az atomterrorizmussal
kapcsolatos egyre növekvő aggályokra való tekintettel olyan megfelelő
biztosítéki intézkedések kidolgozására is szükség van, amelyek Európában és
világszerte egyaránt megfelelő szintű nukleáris védelmet
biztosítanak. 

1.5.2.          
Az uniós részvételből adódó többletérték

A nukleáris biztonságból
és az atomipari szaktudás színvonalának csökkenéséből fakadó problémák kezelése
egyértelműen a Közösség fellépését igényli. A piacok a fúziós energia
területén szükséges hosszú távú K+F-program nagy kockázatait sem képesek
felvállalni. Az is kétségtelen, hogy a tagállamok önmagukban nem tudják
biztosítani a szükséges állami szerepvállalást. A tagállamok szerepvállalása a
kutatás- és innovációfinanszírozásban viszonylag kicsiny, szétaprózódott.
Valószínűtlen, hogy a tagállamok egymagukban képesek kezelni a
transznacionális koordináció hiányosságaiból fakadó problémákat. Az Euratom jó
helyzetben van ahhoz, hogy a tagállamok és a magánszektor, illetőleg az
egyes tudományterületek és műszaki szakterületek kutatási
erőfeszítései közötti szinergiák kihasználásával hozzáadott értéket
teremtsen. A Közösség fellépése megerősítheti a nukleáris technológiák
kutatási és innovációs hátterét és összehangolhatja a tagállami kutatási
erőfeszítéseket, ami segíthet kiküszöbölni a szükségtelen átfedéseket,
fenntartani a legfontosabb területeken meglévő kritikus tömeget, és
biztosítani a közforrások optimális felhasználását. Az Euratom-program nagy
kockázatokat is képes felvállalni és hosszú távú fúziós K+F-programot is képes
végrehajtani, ami megosztja a kockázatokat, és kellően széles
érdeklődési területen olyan méretgazdaságosságot biztosít, amely másként
nem volna elérhető. A Közös Kutatóközpont közvetlen cselekvései
egyedülálló európai dimenziójuknak köszönhetően képviselnek európai uniós
hozzáadott értéket. E cselekvések előnyei között megemlíthető a
Bizottság azon szükségletének kielégítése, hogy házon belül hozzáférjen olyan
tudományos információkhoz, amelyek nemzeti és magánérdekektől függetlenek,
vagy az, hogy az Unió polgárai közvetlenül is hasznát látják a Közös
Kutatóközpont által a jobb gazdasági, környezeti és társadalmi feltételeket
eredményező szakpolitikákhoz nyújtott közvetlen hozzájárulásnak. 

1.5.3.          
Hasonló korábbi tapasztalatok tanulsága

Az
Euratom-program épít a korábbi Euratom-keretprogramok tapasztalataira. Az
Euratom-programok az elmúlt évtizedek során:
–              
sikeresen mozgósították a nukleáris területen
működő legjobb európai kutatókat és intézményeket, 
–              
jelentős mértékben hozzájárultak Európai
nukleáris tudásalapjának kialakításához, fontos hatást gyakoroltak a hálózatos
és a más formákban folytatott együttműködésekre, és nagymértékben befolyásolták
az európai atomipari kutatás szerkezetének átalakulását.
A
sikerek mellett azonban számos fontos tanulságot is le kell vonnunk:
–              
a kutatás, az innováció és az oktatás kérdéskörével
koordináltabb módon kell foglalkozni,
–              
a kutatási eredményeket jobban kell terjeszteni és
hasznosítani az új termékek, folyamatok és szolgáltatások létrehozásában,
–              
a fellépésnek elvi szinten összpontosítottabbnak,
konkrétabbnak, részletesebbnek és átláthatóbbnak kell lennie,
–              
meg kell erősíteni a nyomon követést és az
értékelést.
Nemrégiben
készült értékelő jelentések a közvetett cselekvésekkel kapcsolatban azt
emelik ki, hogy a Közös Kutatóközpontnak:
–              
elő kell segítenie az Unión belüli
tudáslétrehozás integráltságának megerősítését, 
–              
az új keretprogramnak a Közös Kutatóközpont
közvetlen cselekvéseit tartalmazó részén belül konkrét tevékenységekre
vonatkozó hatásvizsgálatokat és költség-haszon elemzéseket is kell végeznie, 
–              
fokoznia kell az együttműködést az iparral, és
az európai gazdaság versenyképességének javítása érdekében gondoskodnia kell
arról, hogy ennek az együttműködésnek még több jótékony hatása legyen.

1.5.4.          
Összhang és lehetséges szinergia egyéb pénzügyi
eszközökkel

Az Euratom-programnak
(2014–2018) hozzá kell járulnia a „Horizont 2020” kutatási és innovációs
keretprogramban (2014–2020) felvázolt célkitűzések megvalósításához. Ennek
megfelelően – a több területet érintő cselekvéseken keresztül –
megfelelő kapcsolódásokat és illeszkedést kell majd biztosítani az
Euratom-program és a „Horizont 2020” keretprogram között.

1.6.                
Az intézkedés és a pénzügyi hatás időtartama 

ý A javaslat/kezdeményezés határozott
időtartamra vonatkozik 
–     
ý  A javaslat/kezdeményezés időtartama: 2014. január 1-től
2018. december 31-ig 
–     
ý  Pénzügyi hatás: 2014-től 2026-ig
¨ A javaslat/kezdeményezés határozatlan
időtartamra vonatkozik
–     
Beindítási időszak: ÉÉÉÉ-től ÉÉÉÉ-ig,
–     
azt követően: rendes ütem.

1.7.                
Tervezett igazgatási módszer(ek)[31] 

ý Centralizált igazgatás közvetlenül a Bizottság által 
ý Centralizált igazgatás közvetetten a következőknek történő hatáskör-átruházással:
–     
ý  végrehajtó ügynökségek 
–     
ý  a Közösségek által létrehozott szervek[32] 
–     
ý tagállami közigazgatási / közfeladatot ellátó szervek 
–     
¨  az Európai Unióról szóló szerződés V. címe értelmében külön
intézkedések végrehajtásával megbízott, a költségvetési rendelet 49. cikke
szerinti vonatkozó jogalapot megteremtő jogi aktusban meghatározott
személyek 
ý Megosztott igazgatás a tagállamokkal (az indokolt körben)
¨ Decentralizált igazgatás harmadik országokkal 
¨ Nemzetközi szervezetekkel közös irányítás (nevezze meg)
Egynél több igazgatási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések: 
A
Bizottság a kezdeményezés végrehajtása során – a jelenlegi pénzügyi keret
igazgatási módszereire támaszkodva – különböző igazgatási módszereket
kíván alkalmazni. Az igazgatási feladatokat a Bizottság szervezeti egységei,
valamint a Bizottság egyes, már létező végrehajtó ügynökségei
(megbízatásuk kiegyensúlyozott megújításával és kiterjesztésével) fogják
ellátni. 
Az
Euratom-program további tevékenységei esetében is elképzelhető más szervek
– elsősorban már meglévő ügynökségek – igénybevétele, a központi
jelentőségű szakpolitikai hatáskörök azonban mindenkor a Bizottságon
belül maradnak. E más szervek igénybevételének módját az igazgatási módszer
igazolt eredményessége és hatékonysága alapján fogjuk megválasztani. Ezzel
párhuzamosan a Bizottság végrehajtó ügynökségeinek létszámát a hozzájuk rendelt
feladatokhoz tartozó költségvetéssel arányosan, a létszámok vonatkozásában a
Bizottság által tett vállalással (Az Európa 2020 stratégia költségvetése,
COM(2011) 500) összhangban meg kell növelni. 

2.                      
IRÁNYÍTÁSI INTÉZKEDÉSEK 

Egyszerűsítés
Az
Euratom-programnak magához kell tudnia vonzani a legkiválóbb kutatókat és a
leginnovatívabb európai vállalkozásokat. Erre csak olyan program lehet képes,
amely a lehető legalacsonyabb szintre szorítja a résztvevők
adminisztrációs terheit, és megfelelő finanszírozási feltételeket teremt
számukra. Az Euratom-program egyszerűsítése a „Horizont 2020” keretprogram
kapcsán előterjesztett egyszerűsítő javaslatok keretébe
illeszkedik. A „Horizont” 2020 keretprogramhoz hasonlóan az
egyszerűsítéssel az Euratom-programon belül is három mindent átható
célt kívánunk elérni: a résztvevők adminisztratív költségeinek
csökkentését, a pályáztatással és a támogatás folyósításával kapcsolatos
igazgatási folyamatok felgyorsítását, valamint a pénzügyi hibák számának
visszaszorítását. 
Az
Euratom-programon belül az egyszerűsítésnek több dimenziója is van. 
1. Strukturális egyszerűsítés: az
Euratom-programban is a „Horizont 2020” keretprogram szabályait kell
alkalmazni.
2. A finanszírozási szabályok nagyfokú
egyszerűsítése könnyebbé fogja tenni a pályázatok összeállítását és a
projektigazgatást. Az egyszerűsítéssel egyúttal a pénzügyi hibák száma is
csökken. A következőket javasoljuk:
A
legfontosabb támogatási modellek:
–              
a tényleges közvetlen költségek visszatérítése
egyszerűsített eljárásrend szerint, szélesebb körben elfogadva a
kedvezményezettek szokásos számviteli gyakorlatát, megengedve egyes adók és más
közterhek támogathatóságát is,
–              
lehetőség a személyi költségek
átalányfinanszírozás formájában (átlagos személyi költségként) történő
elszámolására azon kedvezményezettek esetében, amelyeknek ez a szokásos
számviteli gyakorlata, valamint a kis- és középvállalkozások munkabérben nem
részesülő tulajdonosai esetében,
–              
a munkaidő-nyilvántartás egyszerűsítése
világos és egyszerű minimumfeltételek meghatározásával, ezen belül a
munkaidő-nyilvántartási kötelezettség megszüntetése a teljes munkaidejüket
az uniós projektnek szentelő személyek esetében,
–              
egyetlen egységes visszatérítési ráta alkalmazása
valamennyi résztvevőre, az eddigiekben a résztvevő jogállásától
függően alkalmazott három különböző ráta helyett,
–              
főszabály szerint egyetlen egységes
átalányfinanszírozási ráta figyelembevétele a közvetett költségek
meghatározásában, a közvetett költségek kiszámítására alkalmazott eddigi négy
módszer helyett,
–              
teljes projektek átalányösszegen alapuló,
outputcentrikus finanszírozása egyes területek projektjei esetében.
3. A 2.2.2. pontban ismertetett átalakított
ellenőrzési rendszer új egyensúlyt hoz létre a bizalom és az
ellenőrzés között, és ezáltal csökkenti a résztvevők adminisztrációs
terheit. 
A
szabályok és az ellenőrzések egyszerűsítése mellett a
projektvégrehajtás összes eljárása és folyamata ésszerűbbé válik. Ez a
pályázatokkal kapcsolatos alaki és tartalmi elvárások részletes szabályozására,
a pályáztatástól a projektek megkezdéséig terjedő időszakban
követendő eljárásokra, a beszámolási és az ellenőrzési
követelményekre, valamint a részletes iránymutatásokra és a támogató
szolgáltatásokra egyaránt vonatkozik. Nagyban fogja segíteni a részvétel
adminisztratív költségeinek csökkentését az a felhasználóbarát internetes portál,
amelyet az Európai Unió hetedik K+F-keretprogramja (2007–2013) („hetedik
keretprogram”) céljára létrehozott résztvevői portálra alapozva fogunk a
résztvevők rendelkezésére bocsátani.

2.1.                
A nyomon követésre és a jelentéstételre vonatkozó
rendelkezések 

Az
Euratom-program közvetett cselekvéseinek értékelését és nyomon követését egy
újonnan létrehozandó rendszer fogja segíteni. Az új rendszer átfogó, jól
időzített és harmonizált stratégián fog alapulni, és erőteljesen fog
összpontosítani az áteresztőképességre, az outputokra, az eredményekre és
a hatásokra. A rendszert megfelelő adatarchívum és szakértői bázis,
célzott kutatási tevékenység, valamint a tagállamokkal és a társult országokkal
folytatandó fokozottabb együttműködés fogja támogatni, a megállapítások
pedig megfelelő terjesztési és jelentéskészítési tevékenység révén fognak
hasznosulni. A közvetlen cselekvések esetében a Közös Kutatóközpont az outputok
és a hatások mérésének hatékonyabbá tételével tovább folytatja nyomonkövetési
rendszerének javítását.

2.2.                
Irányítási és kontrollrendszer 

Az
eddigiekben a kutatásban a jog- és szabályszerűség kapcsán
főszabályként 2%-os hibahatárt kellett alkalmazni. Ez azonban több
váratlan nem kívánt mellékhatást okozott. Mind a kedvezményezettekben, mind
pedig a jogalkotó hatóságban az az erőteljes érzés alakult ki, hogy az
ellenőrzés terhei túlságosan is nagyok. Ez azért veszélyes, mert
csökkenhet az uniós kutatási programok (ideértve az Euratom-programot is)
vonzereje, ami az Unióban folyó kutatás és innováció egészét károsítaná.
Az
Európai Tanács 2011. március 4-i ülésén megfogalmazott következtetések szerint
„alapvető fontosságú a kutatás, a fejlesztés és az innováció (K+F+I)
előmozdítását célzó uniós eszközök egyszerűsítése, mert az
elősegítené azt, hogy azokat a legkiválóbb tudósok és az innováció terén
élen járó vállalkozások is alkalmazzák [helyesen: igénybe vegyék].
Ezt az egyszerűsítést mindenekelőtt úgy kell megvalósítani, hogy a
releváns intézmények megállapodnak arról, hogy új egyensúlyt alakítanak ki a
bizalom és az ellenőrzés, valamint a kockázatvállalás és a kockázatkerülés
között” (EUCO 2/1/11 REV1, Brüsszel, 2011. március 8.).
Az
Európai Parlament a kutatási keretprogramok végrehajtásának
egyszerűsítéséről szóló 2010. november 11-i állásfoglalásának
(P7_TA(2010) 0401) tanúsága szerint kifejezetten támogatja a nagyobb
hibakockázat felvállalását a kutatásfinanszírozás területén, miközben „aggályosnak
találja, hogy a jelenlegi rendszer és a hetedik keretprogram irányítási
gyakorlata túlságosan ellenőrzés-orientált, és ezért az erőforrások
pazarlásához, alacsonyabb részvételhez és kevésbé vonzó kutatási környezethez
vezet”, továbbá „aggodalommal jegyzi meg, hogy az ún. »zéró
kockázatvállalási tolerancia« alapján működő jelenlegi irányítási
rendszer láthatólag inkább a kockázatok megelőzésére és nem a kezelésükre
törekszik”. 
Az
ellenőrzések számának jelentős megnövekedése és a megállapítások
extrapolálása panaszhullámot indított el a kutatóközösség részéről (lásd
például a „Bízz a kutatókban!” kezdeményezést,[33]
amelyet eddig 13 800-an írtak alá).
Az
érdekelteknek és az EU intézményeinek tehát megegyezik az álláspontja: a
jelenlegi rendszert át kell alakítani. Ennek során más célokat és érdekeket is
figyelembe kell venni, például a kutatáspolitika sikerességét, a nemzetközi
versenyképességet vagy a tudományos kiválóság kérdéskörét. Egyértelmű
igény van továbbá a pénzgazdálkodás hatékonyságának és eredményességének
biztosítására, illetőleg a csalás és a pazarlás elleni küzdelemre is. Ezek
a közös kihívások állnak a „Horizont 2020” keretprogram és az Euratom-program
előtt.
A
Bizottságnak végső soron továbbra is az a célja, hogy a maradó hibaarány a
program teljes egészében felhasznált források teljes összegének 2%-a alatt
legyen, és ennek érdekében több egyszerűsítő intézkedést is
bevezetett. Figyelembe kell ugyanakkor venni más megfontolásokat, például az
uniós kutatáspolitika vonzerejét és sikerét, a nemzetközi versenyképességet, a
tudományos kiválóságot és különösen az ellenőrzések költségeit (lásd a
2.2.2. pontot) is.
E
szempontok egyensúlyba hozása érdekében a Bizottság azt javasolja, hogy a
kutatási és az innovációs költségvetés végrehajtásával megbízott
főigazgatóságok olyan költséghatékony belső ellenőrzési
rendszert alakítsanak ki, amely ésszerű keretek között biztosítja, hogy a
többéves finanszírozási időszak egészére számított éves hibakockázat 2% és
5% között legyen, és végső soron a többéves program lezárását
követően az összes audit, valamint kiigazítási és visszakövetelési
intézkedés pénzügyi hatásainak figyelembevételével a maradó hiba a lehető
legjobban megközelítse a 2%-ot. 

2.2.1.          
A belső ellenőrzés kerete 

A
támogatásokra vonatkozó belső ellenőrzések keretét a következők
alkotják:
–              
a Bizottság belső ellenőrzési szabályai,
–              
a legjobb projektek kiválasztásának eljárásai és
aktusokba foglalásuk,
–              
a projektek teljes élettartama során folytatandó
projekt- és szerződésmenedzsment,
–              
az összes igénylés előzetes ellenőrzése,
ideértve az auditokra vonatkozó igazolások beszerzését és a költségelszámolási
módszerek előzetes hitelesítését is, 
–              
az igénylésekből vett mintán elvégzett
utólagos auditok, valamint 
–              
a projekteredmények tudományos értékelése. 
A
közvetlen cselekvések esetében a pénzügyi folyamatok egyebek mellett
előzetes beszerzés-ellenőrzést és utólagos ellenőrzéseket
foglalnak magukban. Előre meghatározott célkitűzések és mutatók
alapján évente kockázatértékelést kell végezni, és rendszeres jelleggel
figyelemmel kell kísérni a feladatok végrehajtásában elért előrehaladást
és az erőforrás-felhasználást.

2.2.2.          
Az ellenőrzések költségei és hasznai 

A
Bizottságon belül a kutatási és innovációs költségvetés (ideértve az Euratom
ilyen irányú költségvetését is) végrehajtásával megbízott főigazgatóságok
belső ellenőrzési rendszerének becsült költsége évi 267 millió EUR (a
2009-ben az elfogadható hibahatárral kapcsolatban végrehajtott értékelés
szerint), és jelentős terhet ró a kedvezményezettekre és a Bizottság egyes
szervezeti egységeire is. Mind a kedvezményezettekben, mind pedig a jogalkotó
hatóságban az az erőteljes érzés alakult ki, hogy az ellenőrzés
terhei túlságosan is nagyok. Ez azért veszélyes, mert csökkenhet az uniós
kutatási program vonzereje, ami az Unióban folyó kutatás és innováció egészét
károsítaná.
Az
eddigiekben a Bizottság szolgálatai által végzett ellenőrzések összköltségének
43%-a (a kedvezményezettek költségeit nem számítva) a projektigazgatással,
18%-a a pályázatok kiválasztásával, 16%-a pedig a szerződéseket
előkészítő tárgyalásokkal összefüggésben jelentkezett. Az utólagos
auditok és a nyomukban szükségessé váló intézkedések az összköltség 23%-át (61
millió EUR-t) képviseltek.
Az
ellenőrzések területén kifejtett erőfeszítések azonban nem hozták meg
a tőlük várt eredményeket. A hatodik keretprogram becsült „maradó”
hibaaránya még az összes eddigi és majdani visszakövetelés és korrekció
figyelembevételével is meghaladja a 2%-ot. A Kutatási és Innovációs
Főigazgatóság által a hetedik keretprogram keretében végrehajtott
auditokon feltárt hibaarány jelenleg 5% körül van, és – bár ez a szám az
auditok nyomán csökkenni fog, továbbá részben torz képet mutat, mert a korábban
nem auditált kedvezményezettekre összpontosít – valószínűtlen, hogy a
2%-os hibaarányt sikerül teljesíteni. Az Európai Számvevőszék ugyancsak
hasonló mértékű hibaarányt tárt fel. 
2.2.3.     Az előírások teljesítésének
elmulasztásához társuló kockázat várt mértéke 
A
viszonyítás alapja a jelenlegi helyzet, azaz az eddigiekben a hetedik
keretprogram keretében alkalmazott ellenőrzési rendszer továbbvitele. Az
hetedik keretprogram előzetes reprezentatív hibaaránya csaknem 5% (a
Kutatási és Innovációs Főigazgatóság ellenőrzései alapján). A legtöbb
kimutatott hiba azért következik be, mert a kutatásfinanszírozás jelenlegi
rendszere a kutatási projektek tényleges, a résztvevők által elszámolt
költségeinek visszatérítésén alapul. Ez igencsak bonyolulttá teszi az egyes
költségelemek támogathatóságának megítélését.
A
hetedik keretprogram keretében a Kutatási és Innovációs Főigazgatóság
által eddig elvégzett auditok alapján a következő megállapítások
tehetők a hibaaránnyal kapcsolatban: 
– A
hibák darabszám szerint 27%-a, támogatási összeg szerint 35%-a a személyi
költségek elszámolásával függ össze. Gyakran visszatérő problémák: átlagos
vagy tervezett költségek elszámolása a ténylegesek helyett, nem megfelelő
nyilvántartás-vezetés a programnak szentelt munkaidőről, nem
támogatható költségelemek elszámolása.
– A
hibák darabszám szerint 40%-a, támogatási összeg szerint 37%-a más (nem
személyi jellegű) közvetlen költségek elszámolásával függ össze. Gyakran
visszatérő hibák: a hozzáadottérték-adó beszámítása, nem egyértelmű
kapcsolat a projekttel, számlák vagy kifizetési bizonylatok csatolásának
elmulasztása, az értékcsökkenés helytelen számítása (a felszerelés/berendezés
teljes költségének elszámolása az értékcsökkenés helyett), alvállalkozók
igénybevétele előzetes engedélyezés nélkül vagy a legkedvezőbb
ár-érték arány elvének sérelmével stb.
– A
hibák darabszám szerint 33%-a, támogatási összeg szerint 28%-a a közvetett
költségek elszámolásával függ össze. A kockázatok megegyeznek a személyi
költségeknél jelzettekkel, de további kockázatot képeznek a projektekhez
pontatlanul vagy alaptalanul rendelt általános költségek.
Bizonyos
esetekben a közvetett költségek a közvetlen költségek százalékában vannak
meghatározva, így a közvetett költségek hibája egyenesen arányos a közvetlen
költségekével.
A
„Horizont 2020” keretprogram és az Euratom-program számos jelentős
egyszerűsítést tartalmaz (lásd a fenti 2. pontot), melyek várhatóan
valamennyi hibakategória esetében csökkenteni fogják a hibaarányt. Az
egyszerűsítés további lehetőségeiről megkérdezett érdekeltek és
EU-intézmények álláspontja és a „Horizont 2020” keretprogram kidolgozása
érdekében elvégzett hatásvizsgálat egyértelműen azt jelzi, hogy a
finanszírozási modellnek továbbra is a tényleges költségek visszatérítésén kell
alapulnia. Az outputalapú finanszírozás, az átalányfinanszírozás és az
átalányösszegek szerinti finanszírozás előtérbe állítása egyelőre még
korainak tűnik, hiszen ezt a rendszert korábbi programokban még nem
sikerült tesztelni. A tényleges költségek visszatérítésén alapuló rendszer
megtartása ugyanakkor azt jelenti, hogy a jövőben is kell hibákra
számítani.
A
hetedik keretprogramban végrehajtott auditok során kimutatott hibák elemzése
arra enged következtetni, hogy a javasolt egyszerűsítő
intézkedésekkel a hibák 25–35%-a megelőzhető lesz. Ez azt jelenti,
hogy a mostani 5% körüli hibaarány 1,5%-kal, azaz 3,5% környékére esik vissza,
éppen arra a szintre, amelyet a Bizottság közleménye az ellenőrzés
adminisztratív költségei és a hibakockázat közötti helyes egyensúly megtalálása
kapcsán említ.
Ennek
megfelelően a Bizottság úgy ítéli meg, hogy az Euratom-programból származó
kutatásfinanszírozás esetében – figyelemmel az ellenőrzések költségeire,
az alkalmazandó szabályok bonyolultságának mérséklése érdekében javasolt
egyszerűsítő intézkedésekre és a kutatási projektek költségeinek
megtérítéséhez elkerülhetetlenül társuló kockázatokra – reális célkitűzés,
hogy az éves hibakockázat 2% és 5% között legyen. További cél, hogy a többéves
program lezárását követően az összes audit, valamint kiigazítási és
visszakövetelési intézkedés pénzügyi hatásainak figyelembevételével adódó
maradó hiba a lehető legjobban megközelítse a 2%-ot. 
A
„Horizont 2020” keretprogram és az Euratom-program kiadásaival kapcsolatos
utólagos auditokra vonatkozó stratégia figyelembe veszi ezt a célértéket. A
stratégia a keretprogram teljes kiadásaiból vett egyetlen reprezentatív minta
pénzügyi auditján alapul, melyet kiegészít egy másik, kockázatkezelési megfontolások
alapján megválasztott minta ellenőrzése. 
Az
utólagos auditok teljes száma az említett célérték és a stratégia
teljesítéséhez feltétlenül szükséges minimumra fog korlátozódni.
Iránymutatásként a Bizottság úgy ítéli meg, hogy a teljes programozási időszak
alatt a „Horizont 2020” keretprogram és az Euratom-program résztvevőinek
legfeljebb 7%-át kell majd auditnak alávetni. Az elmúlt évek tapasztalatai azt
mutatják, hogy az audit alá vont kiadások összegének részaránya ennél
lényegesen nagyobb lesz, ebben a tekintetben legalább 40%-os lefedettség
várható. 
A
jog- és szabályszerűségre vonatkozó utólagos auditstratégiát
megerősített tudományos értékelés és az alábbi 2.3. pontban
ismertetendő csalásellenes stratégia egészíti ki.
Ez
a forgatókönyv azon a feltételezésen alapul, hogy a döntéshozatali folyamat
során az egyszerűsítő intézkedések érdemben nem módosulnak.
Megjegyzés:
A fentiek csak a támogatások igazgatására vonatkoznak, a közbeszerzési
eljárásokhoz társuló igazgatási és működési kiadások esetében a
hibakockázat eltűrt maximuma 2%. 
2.3.        A csalások és a
szabálytalanságok megelőzésére vonatkozó intézkedések 
A
kutatási és innovációs költségvetés végrehajtásával megbízott
főigazgatóságoknak eltökélt szándéka, hogy a támogatásokkal kapcsolatos
igazgatási feladatok ellátása során mindenkor felvegyék a küzdelmet a csalás
ellen. A szóban forgó szervezeti egységek olyan csalásellenes stratégiákat
alakítottak ki és alkalmaznak, amelyek fokozott mértékben támaszkodnak
hírszerzési forrásokra, fejlett informatikai eszközöket vesznek igénybe, és az
érintett munkatársak kellő felkészítésére és tájékoztatására is
kiterjednek. A csalás megelőzését kellő visszatartó erejű
szankciók szolgálják, melyeket a csalás bizonyított eseteiben alkalmazni is
kell. Ezek az erőfeszítések a jövőben is folytatódni fognak. A
„Horizont 2020” keretprogramra és az Euratom-programra vonatkozó javaslatokat
csalásbiztossági és hatásértékelő vizsgálatoknak vetettük alá. A javasolt
intézkedések összességében – elsősorban a kockázatalapú auditstratégiának
és a megerősített tudományos értékelési és ellenőrzési rendszernek
köszönhetően – jótékony hatást fejtenek ki a csalás elleni küzdelemre.
Annak
hangsúlyozása mellett, hogy a kihelyezett források összmennyiségéhez
viszonyítva a csalás felderített eseteinek száma elenyésző, a kutatási
költségvetés végrehajtásával megbízott főigazgatóságok továbbra is
elkötelezettek a csalás elleni küzdelem iránt. 
A
Bizottság megfelelő intézkedésekkel – csalás, korrupció és más jogellenes
cselekmények elleni megelőző intézkedésekkel, hatásos
ellenőrzésekkel, szabálytalanság feltárása esetén a jogtalanul kifizetett
összegek visszafizettetésével, valamint szükség esetén hatékony, arányos és
visszatartó erejű szankciókkal – biztosítja, hogy az Unió pénzügyi érdekei
az e rendelet alapján finanszírozott cselekvések végrehajtása során ne
sérüljenek.
A
Bizottság és képviselői, valamint a Számvevőszék jogosultak
dokumentumalapú és helyszíni ellenőrzést végezni az e program alapján
uniós forrásból származó támogatásokban részesülő kedvezményezetteknél,
valamint az e program alapján uniós forrásokban részesülő vállalkozóknál
és alvállalkozóknál.
Az
Európai Csalás Elleni Hivatal (OLAF) jogosult az ilyen finanszírozással
közvetlenül vagy közvetetten érintett gazdasági szereplőknél a
2185/96/Euratom, EK rendeletben előírt eljárásoknak megfelelően
helyszíni ellenőrzéseket és vizsgálatokat végezni annak megállapítására,
hogy történt-e az uniós finanszírozásra vonatkozó támogatási megállapodással,
támogatási határozattal vagy szerződéssel összefüggésben olyan csalás,
korrupciós vagy más jogellenes cselekmény, amely az Unió pénzügyi érdekeit
sérti.
Az
előző bekezdések sérelme nélkül az e rendelet végrehajtása keretében
harmadik országokkal és nemzetközi szervezetekkel kötött együttműködési
megállapodásokban, valamint az e rendelet végrehajtása keretében létrejött
támogatási megállapodásokban, támogatási határozatokban és szerződésekben
kifejezetten rendelkezni kell arról, hogy a Bizottság, a Számvevőszék és
az OLAF elvégezheti az említett helyszíni és egyéb ellenőrzéseket és
vizsgálatokat. 
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·     
Jelenlegi költségvetési kiadási tételek 
A többéves pénzügyi
keret fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés………………………...……….] || diff./nem diff.[34]   || EFTA-országoktól[35]   || tagjelölt országoktól[36]   || harmadik országoktól || a költségvetési rendelet 18. cikke (1) bekezdésének a) pontja értelmében 
 1 ||   || Diff. || NEM || IGEN/NEM* || IGEN || IGEN 
   ||   ||   ||   ||   ||   
·     
Létrehozandó új költségvetési tételek 
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám Fejezet || diff./nem diff. || EFTA-országoktól || tagjelölt országoktól || harmadik országoktól || a költségvetési rendelet 18. cikke (1) bekezdésének a) pontja értelmében 
 1 || 08 01 Igazgatási kiadások – kutatás 08 01 05 01 A kutatási munkatársakkal kapcsolatos kiadások 08 01 05 02 Külső munkatársak a kutatás területén 08 01 05 03 Egyéb igazgatási kiadások a kutatás területén   10 01 A „közvetett kutatás” szakpolitikai területtel kapcsolatos kiadások 10 01 A „közvetett kutatás” szakpolitikai terület kutatási tevékenységeihez kapcsolódó támogatási kiadások 10 01 05 01 A kutatási munkatársakkal kapcsolatos kiadások 10 01 05 02 Külső munkatársak a kutatás területén 10 01 05 03 Egyéb igazgatási kiadások a kutatás területén 10 01 05 04 Kutatási infrastruktúra     08 03 02 01 Euratom – fúziós energia 08 03 02 02 Euratom – atommaghasadás és sugárvédelem 08 04 01 Harmadik felek kutatási és technológiafejlesztési célú hozzájárulásaiból származó előirányzatok   10 03 A közvetlenül finanszírozott kutatás operatív előirányzatai – Euratom 10 03 01 A Közös Kutatóközpont (JRC) nukleáris cselekvései 10 03 02 Harmadik felek hozzájárulásaiból származó előirányzatok   || nem diff. || NEM || IGEN/NEM* || IGEN || NEM 
*A nukleáris kutatás
területén megkötendő társulási megállapodással kapcsolatban Törökországgal
jelenleg folynak a tárgyalások.
A Közös Kutatóközpont
új költségvetési sort igényel az infrastruktúra-fejlesztési beruházások
céljára. A Közös Kutatóközpont legtöbb létesítménye a hatvanas és a
hetvenes évekből származik, és ma már nem számít korszerűnek. Ennek
következtében ahhoz, hogy a Közös Kutatóközpont a többéves munkaprogramját az
Európai Unió biztonsági és védelmi előírásaival és a 20-20-20-as
környezetvédelmi célkitűzésekkel összhangban végrehajthassa, új
létesítményeket kell létrehoznia és a meglévő infrastruktúrát
korszerűsítenie kell. A Közös Kutatóközpont elkészítette a 2014–2020.
időszakra szóló infrastruktúra-fejlesztési tervét, amelyben megtalálhatók
mindazok a fejlesztési szükségletek, amelyeket az egyes telephelyeken meg kell
valósítani; ezek a fejlesztések szerepelnek a javasolt új költségvetési sorban.
A Közös
Kutatóközpont a Bizottság egyik főigazgatósága, mely öt különböző
EU-tagállamban (az olaszországi Isprában, a belgiumi Geelben, a hollandiai
Pettenben, a németországi Karlsruhéban és a spanyolországi Sevillában) összesen
hét tudományos intézetet tart fenn. A Közös Kutatóközpont kutatási
létesítményei között nukleáris létesítmények és számos különleges,
nagymértékben szakosodott laboratórium is szerepel, melyeknek meg kell
felelniük a nekik otthont adó ország nukleáris, környezetvédelmi és biztonsági
előírásainak. A szóban forgó létesítmények fenntartásához és
üzemeltetéséhez szükséges speciális szaktudást (biztonság és védelem, tűzvédelem
stb.) a Közös Kutatóközpont személyzete biztosítja, ilyen típusú szakértelemmel
a Bizottság más szolgálatainak munkatársai nem rendelkeznek.
A 10.01.05.01
költségvetési sor a Közös Kutatóközpont létszámtervében szereplő
álláshelyeket betöltő tisztviselők finanszírozását, a 10.01.05.02 sor
pedig az ideiglenes szerződéssel rendelkező külső személyzet
(szerződéses alkalmazottak, kirendelt nemzeti szakértők,
ösztöndíjasok, gyakornokok stb.) finanszírozását szolgálja. Ez utóbbiakra azért
van szükség, hogy a Közös Kutatóközpont a kutatás élvonalában maradhasson, és
megfelelhessen azoknak a speciális igényeknek, amelyek a Bizottságot
közvetlenül támogató tudományos szolgálatként betöltött szerepéből
fakadnak.
Az
előirányzott létszám elsősorban olyan kutatók és technikusok
foglalkoztatásának finanszírozását szolgálja, akik a Közös Kutatóközpont
munkaprogramjában meghatározott tudományos jellegű cselekvések
végrehajtásán dolgoznak. A költségvetési sorok viszonylag kis (20% alatti)
arányban tartalmaznak pusztán „igazgatási” jellegű kiadásokat, ahogyan
arról a Humánerőforrásügyi és Biztonsági Főigazgatóság által végzett
éves átvilágítás megállapításai is tanúskodnak.
A 10.01.05.03
költségvetési sor a nukleáris és a nem nukleáris tudományos és műszaki
infrastruktúra támogatását szolgálja. Az e sorba tartozó források java része
egyfelől a Közös Kutatóközpont intézeteinek szokásos működését
garantálják (fenntartás, műszaki felszerelés, víz-, gáz- és
villamosenergia-ellátás, biztonság és védelem, sugárvédelem, informatika,
távközlés, adatfeldolgozás stb.), másfelől pedig egyszeri műveletek
elvégzését teszik lehetővé (felújítások, meglévő létesítmények
korszerűsítése, új szabványoknak való megfelelés biztosítása stb.).
3.2.        A kiadásokra gyakorolt
becsült hatás 
3.2.1.     A kiadásokra gyakorolt becsült
hatás összegzése – Közvetett kutatás        jelenlegi árakon, millió EUR
(három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
 Közvetett kutatás ||   ||   || 2014 || 2015 || 2016 || 2017 || 2018 || > 2018 || ÖSSZESEN 
  Operatív előirányzatok ||   ||   ||   ||   ||   ||   ||   
 Költségvetési tétel száma: 08 03 02, összesen || Kötelezettségvállalási előirányzatok || (1) || 159,641 || 171,785 || 184,350 || 197,350 || 210,794 ||   || 923,920 
 Kifizetési előirányzatok || (2) || 100,131 || 125,934 || 152,733 || 162,535 || 196,821 || 185,766 || 923,920 
 Költségvetési tétel száma: 08 03 02 01 Költségvetési tétel száma: 08 03 02 02 || Kötelezettségvállalási előirányzatok || (1) || 108,073 || 116,201 || 124,612 || 133,312 || 142,309 ||   || 624,507 
 Kifizetési előirányzatok || (2) || 80,065 || 94,967 || 104,867 || 107,771 || 128,659 || 108,178 || 624,507 
 Kötelezettségvállalási előirányzatok || (1) || 51,568 || 55,584 || 59,739 || 64,038 || 68,485 ||   || 299,414 
 Kifizetési előirányzatok || (2) || 20,066 || 30,967 || 47,867 || 54,764 || 68,162 || 77,589 || 299,415 
 Az Euratom-program keretéből finanszírozott igazgatási előirányzatok[37] 08 01 05 01 A kutatási munkatársakkal kapcsolatos kiadások 08 01 05 02 Külső munkatársak a kutatás területén 08 01 05 03 Egyéb igazgatási kiadások a kutatás területén   ||     17,780 2,240 7,007   ||     18,136 2,285 7,147   ||     18,498 2,330 7,290   ||     18,868 2,377 7,436   ||     19,246 2,425 7,585   ||         ||     92,529 11,657 36,465   
 Költségvetési tétel száma: 08 01 05 ||   || (3) || 27,027 || 27,568 || 28,119 || 28,681 || 29,255 ||   || 140,650 
 A Kutatási és Innovációs Főigazgatósághoz tartozó előirányzatok ÖSSZESEN || Kötelezettségvállalási előirányzatok || =1+1a +3 || 186,668 || 199,353 || 212,469 || 226,031 || 240,049 ||   || 1064,570 
 Kifizetési előirányzatok || =2+2a+3 || 127,158 || 153,502 || 180,852 || 191,216 || 226,076 || 185,766 || 1064,570 
  Operatív előirányzatok ÖSSZESEN || Kötelezettségvállalási előirányzatok || (4) || 159,641 || 171,785 || 184,350 || 197,350 || 210,794 ||   || 923,920 
 Kifizetési előirányzatok || (5) || 100,131 || 125,934 || 152,733 || 162,350 || 196,821 || 185,766 || 923,920 
  Az Euratom-program keretéből finanszírozott igazgatási előirányzatok ÖSSZESEN || (6) || 27,027 || 27,568 || 28,119 || 28,681 || 29,255 || 0 || 140,650 
 A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 186,668 || 199,353 || 212,469 || 226,031 || 240,049 ||   || 1064,570 
 Kifizetési előirányzatok || =5+ 6 || 127,158 || 153,502 || 180,852 || 191,216 || 226,076 || 185,766 || 1064,570 
Amennyiben a javaslat/kezdeményezés több fejezetet is
érint:
Tárgytalan.

 A többéves pénzügyi keret fejezete: || 5 || Igazgatási kiadások 
jelenlegi árakon, millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || ÖSSZESEN 
 Kutatási Főigazgatóság – közvetlen kutatás || 
  Humánerőforrás ||   ||   ||   ||   ||   || 0 
  Egyéb igazgatási kiadások ||   ||   ||   ||   ||   || 0 
 <...> Főigazgatóság ÖSSZESEN || Előirányzatok ||   ||   ||   ||   ||   || 0 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || Összes kötelezettségvállalási előirányzat = Összes kifizetési előirányzat ||   ||   ||   ||   ||   || 0 
jelenlegi árakon, millió EUR (három tizedesjegyig)
   ||   ||   || 2014 || 2015 || 2016 || 2017 || 2018 || > 2018 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 186,668 || 199,353 || 212,469 || 226,031 || 240,049 ||   || 1064,570 
 Kifizetési előirányzatok || 127,158 || 153,502 || 180,852 || 191,216 || 226,076 || 185,766 || 1064,570 
3.2.1. A kiadásokra gyakorolt becsült hatás
összegzése – Közvetlen kutatás
                                                                                                          jelenlegi
árakon, millió EUR (három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
   Közös Kutatóközpont Főigazgatóság közvetlen kutatás ||   ||   || 2014. év || 2015. év || 2016. év || 2017. év || 2018. év || 2019. év és később || ÖSSZESEN 
  Operatív előirányzatok ||   ||   ||   ||   ||   ||   ||   
 Költségvetési tétel száma: 10.03 || Kötelezettségvállalási előirányzatok || (1a) || 10,457 || 10,666 || 10,879 || 11,097 || 11,319 || 0 || 54,417 
 Kifizetési előirányzatok || (2a) || 4,706 || 8,982 || 10,208 || 10,935 || 11,153 || 8,434 || 54,417 
 Költségvetési tétel száma: 10.03.01 || Kötelezettségvállalási előirányzatok || (1a) || 10,457 || 10,666 || 10879 || 11,097 || 11,319 || 0 || 54,417 
 Kifizetési előirányzatok || (2a) || 4,706 || 8,982 || 10,208 || 10,935 || 11,153 || 8,434 || 54,417 
 Az Euratom-program keretéből finanszírozott igazgatási előirányzatok[38] 10 01 05            10 01 05 01             10 01 05 02             10 01 05 03 10 01 05 04 ||     126,796 61,598 11,205 38,706 15,286 ||     130,284 63,754 11,457 39,481 15,592 ||     133,874 65,986 11,715 40,270 15,903 ||     137,571 68,295 11,979 41,076 16,222 ||     141,377 70,686 12,248 41,897 16,546 ||   ||     669,901 330,319 58,604 201,430 79,549 
 A Közös Kutatóközpont Főigazgatósághoz (közvetlen kutatás) tartozó előirányzatok ÖSSZESEN || Kötelezettségvállalási előirányzatok || =1+1a +3 || 137,253 || 140,950 || 144,753 || 148,668 || 152,695 ||   || 724,319 
 Kifizetési előirányzatok || =2+2a+3 || 131,501 || 139,266 || 144,082 || 148,506 || 152,530 || 8,434 || 724,319 
  Operatív előirányzatok ÖSSZESEN || Kötelezettségvállalási előirányzatok || (4) || 10,457 || 10,666 || 10,879 || 11,097 || 11,319 || 0 || 54,417 
 Kifizetési előirányzatok || (5) || 4,706 || 8,982 || 10,208 || 10,935 || 11,153 || 8,434 || 54,417 
  Az Euratom-program keretéből finanszírozott igazgatási előirányzatok ÖSSZESEN || (6) || 126,796 || 130,284 || 133,874 || 137,571 || 141,377 || 0 || 669,901 
 A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 137,253 || 140,950 || 144,753 || 148,668 || 152,695 || 0 || 724,319 
 Kifizetési előirányzatok || =5+ 6 || 131,501 || 139,266 || 144,082 || 148,506 || 152,530 || 8,434 || 724,319 
Amennyiben a javaslat/kezdeményezés több fejezetet is
érint:
Tárgytalan.
 A többéves pénzügyi keret fejezete: || 5 || Igazgatási kiadások 
jelenlegi árakon, millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || ÖSSZESEN 
 Kutatási Főigazgatóság – közvetlen kutatás || 
  Humánerőforrás ||   ||   ||   ||   ||   ||   
  Egyéb igazgatási kiadások ||   ||   ||   ||   ||   ||   
 <...> Főigazgatóság ÖSSZESEN || Előirányzatok ||   ||   ||   ||   ||   ||   
 A többéves pénzügyi keret 5. FEJEZETÉHEZ tartozó előirányzatok ÖSSZESEN || Összes kötelezettségvállalási előirányzat = Összes kifizetési előirányzat ||   ||   ||   ||   ||   ||   
jelenlegi árakon, millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || > 2018 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 137,253 || 140,950 || 144,753 || 148,668 || 152,695 || 0 || 724,319 
 Kifizetési előirányzatok || 131,501 || 139,266 || 144,082 || 148,506 || 152,530 || 8,434 || 724,319 
A kiadásokra gyakorolt becsült hatás
összegzése – Közvetett + közvetlen kutatás jelenlegi árakon, millió EUR
(három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
 Összegzés Közvetett kutatás + közvetlen kutatás ||   ||   || 2014 || 2015 || 2016 || 2017 || 2018 || > 2018 || ÖSSZESEN 
  Operatív előirányzatok ||   ||   ||   ||   ||   ||   ||   
 Költségvetési tétel száma: 08 03 02 || Kötelezettségvállalási előirányzatok || (1) || 159,641 || 171,785 || 184,350 || 197,350 || 210,794 ||   || 923,920 
 Kifizetési előirányzatok || (2) || 100,131 || 125,934 || 152,733 || 162,535 || 196,821 || 185,766 || 923,920 
 Költségvetési tétel száma: 10.03 || Kötelezettségvállalási előirányzatok || (1a) || 10,457 || 10,666 || 10,879 || 11,097 || 11,319 || 0 || 54,417 
 Kifizetési előirányzatok || (2a) || 4,706 || 8,982 || 10,208 || 10,935 || 11,153 || 8,434 || 54.417 
 Az Euratom-program keretéből finanszírozott igazgatási előirányzatok[39] 08 01 05 10 01 05             || 27,027 || 27,568 || 28,119 || 28,681 || 29,255 || 0 || 140,650 
     137,252 ||   140,950 ||   144,753 ||   148,669 ||   152,696 ||   0 0 ||   724,320 
 Költségvetési tétel száma: 08 01 05 / 10 01 05 ||   || (3) || 153,822 || 157,852 || 161,992 || 166,253 || 170,632 ||   || 810,551 
 A Kutatási és Innovációs Főigazgatósághoz és a közvetlen kutatáshoz tartozó előirányzatok ÖSSZESEN || Kötelezettségvállalási előirányzatok || =1+1a +3 || 323,920 || 340,303 || 357,221 || 374,700 || 392,745 ||   || 1788,889 
 Kifizetési előirányzatok || =2+2a+3 || 258,659 || 292,768 || 324,933 || 339,723 || 378,606 || 194,200 || 1788,889 
  Operatív előirányzatok ÖSSZESEN || Kötelezettségvállalási előirányzatok || (4) || 170,098 || 182,451 || 195,229 || 208,447 || 222,113 ||   || 978,338 
 Kifizetési előirányzatok || (5) || 104,837 || 134,916 || 162,941 || 173,470 || 207,974 || 194,200 || 978,338 
  Az Euratom-program keretéből finanszírozott igazgatási előirányzatok ÖSSZESEN || (6) || 153,822 || 157,852 || 161,992 || 166,253 || 170,632 ||   || 810,551 
 A többéves pénzügyi keret 1a. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 323,920 || 340,303 || 357,221 || 374,700 || 392,745 ||   || 1788,889 
 Kifizetési előirányzatok || =5+ 6 || 258,659 || 292,768 || 324,933 || 339,723 || 378,606 || 194,200 || 1788,889 
Amennyiben a javaslat/kezdeményezés több fejezetet is
érint:
  Operatív előirányzatok ÖSSZESEN || Kötelezettségvállalási előirányzatok || (4) ||   ||   ||   ||   ||   ||   ||   
 Kifizetési előirányzatok || (5) ||   ||   ||   ||   ||   ||   ||   
  Az Euratom-program keretéből finanszírozott igazgatási előirányzatok ÖSSZESEN || (6) ||   ||   ||   ||   ||   ||   ||   
 A többéves pénzügyi keret 1–4. FEJEZETÉHEZ tartozó előirányzatok ÖSSZESEN (Referenciaösszeg) || Kötelezettségvállalási előirányzatok || =4+ 6 ||   ||   ||   ||   ||   ||   ||   
 Kifizetési előirányzatok || =5+ 6 ||   ||   ||   ||   ||   ||   ||   
3.2.2.     Az operatív
előirányzatokra gyakorolt becsült hatás 
–      ¨  A
javaslat/kezdeményezés nem vonja maga után operatív előirányzatok
felhasználását. 
–      X  A javaslat/kezdeményezés az alábbi operatív előirányzatok
felhasználását vonja maga után:
Kötelezettségvállalási előirányzatok,
millió euróban (három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2014. év || 2015. év || 2016. év || 2017. év || 2018. év || ÖSSZESEN 
 TELJESÍTÉSEK 
 A teljesítés típusa[40]   || A teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 A közvetett cselekvésekre vonatkozó 1–8. különös célkitűzés[41]   ||   ||   ||   ||   ||   ||   
 – Teljesítés: Euratom, fúzió || ** || ** || 100 || 108,073 || 100 || 116,201 || 100 || 124,612 || 100 || 133,312 || 100 || 142,309 || 500 || 624,507 
 – Teljesítés: Euratom, maghasadás ||   ||   || 25 || 51,568 || 25 || 55,584 || 25 || 59,739 || 25 || 64,038 || 25 || 68,485 || 125 || 299,414 
 A közvetett cselekvésekre vonatkozó 1–8. különös célkitűzés részösszege ||   ||   ||   ||   ||   ||   
 A közvetlen cselekvésekre vonatkozó 1–5. különös célkitűzés[42]   ||   ||   ||   ||   ||   ||   
 – Teljesítés: Euratom, közvetlen kutatás – JRC || *** || *** || 150 || 10,457 || 150 || 10,666 || 150 || 10,879 || 150 || 11,097 || 150 || 11,319 || 750 || 54,417 
 A közvetlen cselekvésekre vonatkozó 1–5. különös célkitűzés részösszege || 150 || 10,457 || 150 || 10,666 || 150 || 10,879 || 150 || 11,097 || 150 || 11,319 || 750 || 54,417 
 ÖSSZKÖLTSÉG || 275 || 170,098 || 275 || 182,451 || 275 || 195,229 || 275 || 208,447 || 275 || 222,113 || 1,375 || 978,338 
(*)              Teljesítések becsült száma.
(**)            A kutatási támogatás szokásos
teljesítése egy, a tényeket, a megállapításokat és az eredményeket tartalmazó
jelentés összeállítását jelenti. 
(***)          Teljesítés típusa: Termékek és
szolgáltatások az európai uniós szakpolitikai döntéshozatali folyamat
résztvevői számára. 
A teljesítés átlagos költsége: A teljesítések költsége igen változó. Egy rutinfeladat (például egy
rendszeres mezőgazdasági előrejelzési jelentés) nem hasonlítható
össze egy olyan, nagyszabású és esetlegesen költséges kutatásról szóló
zárójelentéssel, amelynek esetében a jelentős összegű finanszírozás
végeredményben egyetlen tanulmányt eredményezett. Mindkettő célszerű
és hasznos, de nagyon különböző célt szolgál. A feltüntetett átlagos
költség pusztán egy matematikai számítással – a költségvetésnek a teljesítések
becsült számával való elosztásával – kapott eredmény.
3.2.3.     Az igazgatási
előirányzatokra gyakorolt becsült hatás
3.2.3.1.  Összegzés 
–      ¨  A
javaslat/kezdeményezés nem vonja maga után igazgatási előirányzatok
felhasználását. 
–      X  A javaslat/kezdeményezés az alábbi igazgatási előirányzatok
felhasználását vonja maga után:
millió EUR (három tizedesjegyig)
   || 2014. év || 2015. év || 2016. év || 2017. év || 2018. év || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   
 Humánerőforrás ||   ||   ||   ||   ||   ||   
 Egyéb igazgatási kiadások ||   ||   ||   ||   ||   ||   
 A többéves pénzügyi keret 5. FEJEZETÉNEK részösszege ||   ||   ||   ||   ||   ||   
   || 2014. év || 2015. év || 2016. év || 2017. év || 2018. év 
 A többéves pénzügyi keret 5. FEJEZETÉBE[43] bele nem tartozó előirányzatok   || Közvetett kutatás || Közvetlen kutatás || Közvetett kutatás || Közvetlen kutatás || Közvetett kutatás || Közvetlen kutatás || Közvetett kutatás || Közvetlen kutatás || Közvetett kutatás || Közvetlen kutatás 
 Humánerőforrás || 20,020 || 72,803 || 20,421 || 75,211 || 20,828 || 77,701 || 21,245 || 80,274 || 21,671 || 82,934 
 Egyéb igazgatási kiadások || 7,007 || 53,992 || 7,147 || 55,072 || 7,290 || 56,174 || 7,436 || 57,297 || 7,585 || 58,443 
 A többéves pénzügyi keret 5. FEJEZETÉBE bele nem tartozó előirányzatok részösszege || 27,027 || 126,796 || 27,568 || 130,284 || 28,118 || 133,874 || 28,681 || 137,571 || 29,256 || 141,377 
 ÖSSZESEN* || 27,027 || 126,796 || 27,568 || 130,284 || 28,118 || 133,874 || 28,681 || 137,571 || 29,256 || 141,377 
*Ezek az
adatok a tervezett „kiszervezés” következtében módosulhatnak. 
3.2.3.2.  Becsült
humánerőforrás-szükségletek 
–     
¨  A javaslat/kezdeményezés nem
igényel humánerőforrást. 
–     
X  A
javaslat/kezdeményezés az alábbi humánerőforrás-igénnyel jár:
A becsléseket egész számmal (vagy legfeljebb
egy tizedesjeggyel) kell kifejezni
   || 2014. év || 2015. év || 2016. év || 2017. év || 2018. év 
 ||  A létszámtervben szereplő álláshelyek (tisztviselői és ideiglenes alkalmazotti álláshelyek) 
 || X 01 01 01 (a központban és a bizottsági képviseleteken) ||   ||   ||   ||   ||   
 || xx 01 01 02 (a küldöttségeknél) ||   ||   ||   ||   ||   
 || 08 01 05 01 (közvetett kutatás)* || 140 || 140 || 140 || 140 || 140 
 || 10 01 05 01 (közvetlen kutatás) || 566 || 566 || 566 || 566 || 566 
 ||  Külső személyi állomány (teljes munkaidős egyenértékben kifejezve)[44]   
 || XX 01 02 01 (AC, INT, END a teljes keretből) ||   ||   ||   ||   ||   
 || XX 01 02 02 (AC, AL, END, INT és JED a küldöttségeknél) ||   ||   ||   ||   ||   
 || 08 01 04 40[45] || – a központban[46]   ||   ||   ||   ||   ||   
 ||   || – küldöttségeknél – tisztviselők és ideiglenes alkalmazottak – CA GFI-IV – END ||   ||   ||   ||   ||   
 || 08 01 05 02 (AC, END, INT a közvetett kutatásban)* || 35 || 35 || 35 || 35 || 35 
 || 10 01 05 02 (AC, END, INT a közvetlen kutatásban) || 194 || 194 || 194 || 194 || 194 
 || Egyéb költségvetési tétel (kérjük megnevezni) ||   ||   ||   ||   ||   
 || ÖSSZESEN || 935 || 935 || 935 || 935 || 935 
XX: az érintett szakpolitikai terület vagy
költségvetési cím.
*Az adatok nem foglalják magukban az ITER
projekt igazgatásával foglalkozó, a központban (Brüsszelben) dolgozó
tisztviselőket, ideiglenes alkalmazottakat és külső munkatársakat. Ezeket a létszámadatokat az ITER projekttel
kapcsolatos kiegészítő kutatási program pénzügyi kimutatása tartalmazza. 
A
humánerőforrás-igényeknek az adott főigazgatóság rendelkezésére álló,
az intézkedés irányításához rendelt személyzettel és/vagy az adott
főigazgatóságon belüli személyzet-átcsoportosítással kell eleget tenni. A
források adott esetben a meglévő költségvetési korlátok betartása mellett
kiegészíthetők az éves elosztási eljárás keretében az irányító
főigazgatósághoz rendelt további juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || Az Euratom kutatási és képzési programjának végrehajtásához (közvetlen és közvetett cselekvések) kapcsolódó feladatok különösen a nukleáris hulladék kezelése, a nukleáris biztonság, valamint a nukleáris biztosítékok és védelem területén. Emellett a Közös Kutatóközpont által az Euratom-Szerződés keretében üzemeltetett nukleáris létesítmények leszerelésével kapcsolatban is fognak feladatokat ellátni. 
 Külső személyzet 
3.2.4.     A jelenlegi többéves pénzügyi
kerettel való összeegyeztethetőség 
–     
X A javaslat/kezdeményezés összeegyeztethető a
jelenlegi többéves pénzügyi kerettel.
–     
¨  A javaslat/kezdeményezés
miatt szükséges a többéves pénzügyi keret vonatkozó fejezetének átprogramozása.
–      ¨  A
javaslat/kezdeményezés miatt szükség van a rugalmassági eszköz alkalmazására
vagy a többéves pénzügyi keret felülvizsgálatára.[47]
Tárgytalan.
3.2.5.     Harmadik felek részvétele a
finanszírozásban 
–     
¨  A javaslat/kezdeményezés nem
irányoz elő harmadik felek általi társfinanszírozást. 
–     
X  A
javaslat/kezdeményezés az alábbi becsült társfinanszírozást irányozza elő:
Előirányzatok, millió EUR (három tizedesjegyig)
   || 2014–2018. év 
 Tüntesse fel a társfinanszírozó szervet || A programhoz társult harmadik országok 
 Társfinanszírozott előirányzatok ÖSSZESEN* || Pm A társfinanszírozás adatait később fogjuk megadni. 
*A harmadik felek
részvételének mértéke még nem került meghatározásra, ezért a társfinanszírozás
adatait később fogjuk megadni.
3.3.        A bevételre gyakorolt becsült
pénzügyi hatás 
–     
¨  A javaslatnak nincs pénzügyi
hatása a bevételre.
–     
X  A
javaslatnak/kezdeményezésnek van pénzügyi hatása – a bevételre gyakorolt hatása
a következő:
–                   
¨         a javaslat a saját
forrásokra gyakorol hatást 
–                   
X          a
javaslat az egyéb bevételekre gyakorol hatást
millió EUR (három tizedesjegyig)
 Bevételi költségvetési tétel: || Az aktuális költségvetési évben rendelkezésre álló előirányzatok || A javaslat/kezdeményezés hatása[48]   
 2014–2018 
   6011. alcím* 6012. alcím* 6013. alcím 6031. alcím***   ||   ||   pm pm pm pm   
*A Svájc
részvételéről, valamint a JET közös alap részvételéről szóló
megállapodások még nincsenek véglegesítve. A nukleáris kutatás területén
folytatandó együttműködéssel kapcsolatban Törökországgal jelenleg folynak
a tárgyalások.
Az egyéb címzett
bevételek esetében tüntesse fel az érintett kiadáshoz tartozó költségvetési
tétel(eke)t.
08 04 01 Harmadik felek kutatási, technológiafejlesztési és
innovációs célú hozzájárulásaiból származó előirányzatok (az Európai
Gazdasági Térségen kívülről)
10 03 02 Harmadik felek kutatási és technológiafejlesztési
célú hozzájárulásaiból származó előirányzatok (az Európai Gazdasági
Térségen kívülről)
Ismertesse a bevételre
gyakorolt hatás számításának módszerét.
Egyes
társult országok a társulási megállapodásban rögzített módon, kiegészítő
finanszírozás révén hozzájárulnak a keretprogram költségvetéséhez. A számítás
módját a társulási megállapodások tartalmaznák, és az nem feltétlenül egyezik
meg minden megállapodás esetében. A számítások általában a társult ország
GDP-jének a tagállamok összesített GDP-jéhez viszonyított arányából indulnak ki,
és a hozzájárulás összegét a teljes költségvetésnek ezzel az aránnyal való
szorzásával határozzák meg. 
[1]               Az
Euratom-Szerződés 7. cikke.
[2]               COM(2011)
48.
[3]               HL C […],
[…], […] o.
[4]               HL C […],
[…], […] o.
[5]               HL
L […]
[6]               A
Tanács 2008. december 2-i következtetései (15406/08) a nukleáris területhez
tartozó készségek szükségességér­ől.
[7]               HL
L 358., 2006.12.16., 62. o.
[8]               HL
L 90., 2007.3.30.
[9]               COM(2010) 546
végleges, 2010.10.6. 
[10]             COM(2005) 576
végleges, 2005.3.11.
[11]             INI/2010/2079.

[12]             HL
[…]
[13]             HL
L 400., 2006.12.30., 1. o.
[14]             HL
L […]
[15]             HL
L 107.,1996.4.30., 12. o.
[16]             HL
L 400., 2006.12.30., 60. o.
[17]             HL
L 400., 2006.12.30., 405. o.
[18]             HL
L 400., 2006.12.30., 435. o.
[19]             HL
L […].
[20]             HL
L […].
[21]             HL
L […].
[22]             HL
L […].
[23]             HL
L […].
[24]             HL
L 177., 1984.7.4., 25. o.
[25]             A
Hivatalos Lapban nem jelent meg.
[26]             HL
L 292., 1996.11.15., 2. o.
[27]             HL
L 172., 2009.7.2., 18. o.
[28]             HL
L 199., 2011.7.19., 1. o.
[29]             Tevékenységalapú
irányítás: ABM (Activity Based Management), tevékenységalapú
költségvetés-tervezés: ABB (Activity Based Budgeting).
[30]             A
költségvetési rendelet 49. cikke (6) bekezdésének a) vagy b) pontja szerint.
[31]             Az
egyes igazgatási módszerek ismertetése, valamint a költségvetési rendeletben
szereplő megfelelő hivatkozások megtalálhatók a Költségvetési
Főigazgatóság honlapján: http://www.cc.cec/budg/man/budgmanag/budgmanag_en.html
[32]             A
költségvetési rendelet 185. cikkében említett szervek.
[33]             http://www.trust-researchers.eu/
[34]             Differenciált/nem
differenciált előirányzatok.
[35]             EFTA:
Európai Szabadkereskedelmi Társulás. 
[36]             Tagjelölt
országok és adott esetben a nyugat-balkáni potenciális tagjelölt országok.
[37]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[38]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[39]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[40]             A
teljesítés a nyújtandó termékekre és szolgáltatásokra vonatkozik (pl.
finanszírozott diákcserék száma, épített utak hossza kilométerben stb.).
[41]             Az
1.4.2. szakaszban („Konkrét célkitűzések a közvetett cselekvések
esetében”) feltüntetett célkitűzések.
[42]             Az
1.4.2. szakaszban („Konkrét célkitűzések a közvetlen cselekvések
esetében”) feltüntetett célkitűzések.
[43]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[44]             AC
= szerződéses alkalmazott; AL = helyi alkalmazott; END = kirendelt nemzeti
szakértő; INT = átmeneti alkalmazott; JED = küldöttségi pályakezdő
szakértő. 
[45]             Az
operatív előirányzatoknál a külső személyzetre részleges felső
határérték vonatkozik (korábban: BA-tételek).
[46]             Elsősorban
a strukturális alapok, az Európai Mezőgazdasági Vidékfejlesztési Alap
(EMVA) és az Európai Halászati Alap (EHA) esetében.
[47]             Lásd
az intézményközi megállapodás 19. és 24. pontját.
[48]             A
tradicionális saját források (vámok, cukorilletékek) tekintetében nettó
összegeket, vagyis a 25%-kal (beszedési költségek) csökkentett bruttó
összegeket kell megadni.